text:
θα βασίζεται στα αποτελέσματα της υλοποίησης των έργων, ως εξής:
 i)
 Το ποσό της τομεακής στήριξης που μεταβιβάζεται κατά το πρώτο έτος του πρωτοκόλλου αντιστοιχεί στο ποσό που εγκρίθηκε από τη μεικτή επιτροπή στο πλαίσιο του πολυετούς και του ετήσιου προγραμματισμού,
 ii)
 Η μεταβίβαση των δόσεων της τομεακής στήριξης στο πλαίσιο των επόμενων ετών πραγματοποιείται ως εξής:
 —
 Πλήρης μεταβίβαση
 : 100 % του ετήσιου κονδυλίου (Χ εκατ. ευρώ) για το έτος Ν + 1 μεταφέρεται από την Ευρωπαϊκή Ένωση σε περίπτωση που όλοι οι δείκτες παρακολούθησης ανά έργο — όπως ορίζονται στον ετήσιο προγραμματισμό — έχουν επιτευχθεί για το έτος Ν.
 —
 Μερική μεταβίβαση
 : Όσον αφορά ένα δεδομένο έργο, εάν ο δείκτης παρακολούθησης δεν έχει επιτευχθεί κατά 100 %, η μεταβίβαση για το έτος Ν + 1 θα αντιστοιχεί στο αποτέλεσμα του i) ποσοστού επίτευξης του δείκτη και ii) στο τμήμα του ετήσιου κονδυλίου της τομεακής στήριξης που προορίζεται για το εν λόγω έργο. Το ποσοστό επίτευξης του δείκτη είναι ο λόγος μεταξύ i) του επιπέδου του δείκτη που όντως πραγματοποιήθηκε και ii) του επιπέδου — στόχου του δείκτη που πρέπει να επιτευχθεί κατά το υπό εξέταση έτος. Το υπόλοιπο που δεν μεταβιβάζεται από το τμήμα του ετήσιου ποσού που προορίζεται για το έργο μπορεί να μεταβιβαστεί εντός 6 μηνών από την αρχική ημερομηνία αποδέσμευσης των πόρων, εάν ο δείκτης αποτελεσμάτων για το οικονομικό έτος Ν έχει επιτευχθεί πλήρως. Σε αντίθετη περίπτωση, το υπόλοιπο που δεν μεταβιβάζεται από το τμήμα του ετήσιου ποσού που προορίζεται για το έργο μεταφέρεται στην περίοδο υποβολής στοιχείων του επόμενου έτους.
 —
 Μηδενική μεταβίβαση
 : Εάν το επίπεδο υλοποίησης του δείκτη ενός έργου δεν προσδιορίζεται ούτε αιτιολογείται στην έκθεση προόδου, το ποσοστό του ετήσιου κονδυλίου για το εν λόγω έργο δεν μπορεί να μεταφερθεί από την ΕΕ για το έτος Ν + 1. Το τμήμα που δεν μεταβιβάζεται από το ετήσιο κονδύλιο που προορίζεται για το έργο μπορεί να μεταβιβαστεί αργότερα, εντός προθεσμίας που δεν υπερβαίνει τους 6 μήνες από την αρχική ημερομηνία αποδέσμευσης των πόρων, εφόσον ο δείκτης αποτελεσμάτων που έχει καθοριστεί για το οικονομικό έτος Ν τελικά συμπληρωθεί ή δικαιολογηθεί.
 iii)
 Κατά την έγκριση του προγραμματισμού του έτους N + 1, η μεικτή επιτροπή λαμβάνει υπόψη το πραγματικό επίπεδο κατανάλωσης κατά το έτος Ν των ετήσιων κονδυλίων που προορίζονται για καθένα από τα έργα.
 iv)
 Όταν λόγοι ανεξάρτητοι από τη θέληση του κατόχου του έργου διαταράσσουν την εφαρμογή όπως είχε αρχικά προβλεφθεί για το εν λόγω έργο, η μεικτή επιτροπή δύναται, κατά την έγκριση του προγραμματισμού του έτους N + 1, να αποφασίσει να εφαρμόσει ένα επίπεδο μεταβίβασης διαφορετικό από εκείνο που θα προέκυπτε από την εφαρμογή των κανόνων που αναφέρονται στο σημείο ii), σε εξαιρετικές περιπτώσεις και με τη δέουσα αιτιολόγηση από τον ανάδοχο του έργου.
 8. Αναστολή και αναθεώρηση
 Σε περίπτωση δυσκολιών που συναντώνται κατά την εφαρμογή των διατάξεων που προβλέπονται από το παρόν παράρτημα και στο άρθρο 3 του πρωτοκόλλου, τα δύο μέρη διαβουλεύονται το συντομότερο δυνατόν σχετικά με τα διορθωτικά μέτρα που θα επιτρέψουν την εξάλειψή τους.


text:
Σε περίπτωση μη τήρησης των όρων που προβλέπονται από το παρόν παράρτημα και από το άρθρο 3 του πρωτοκόλλου, τα δύο μέρη διαβουλεύονται το συντομότερο δυνατόν σχετικά με τα διορθωτικά μέτρα που πρέπει να ληφθούν προκειμένου να καταστεί δυνατή η συμμόρφωση με την εφαρμογή της τομεακής στήριξης. Κατά περίπτωση, η Ευρωπαϊκή Ένωση διατηρεί το δικαίωμα να αναστείλει κάθε νέα πληρωμή σύμφωνα με το άρθρο 10 του πρωτοκόλλου.
 9. Προβολή
 Η Μαυριτανία διασφαλίζει την προβολή των δράσεων που εφαρμόζονται μέσω της παρούσας στήριξης. Για τον σκοπό αυτό, οι δικαιούχοι συντονίζονται με την αντιπροσωπεία της Ευρωπαϊκής Ένωσης στο Nouakchott ώστε να θέσουν σε εφαρμογή τις «Κατευθυντήριες γραμμές όσον αφορά την προβολή», όπως αυτές έχουν οριστεί από την Ευρωπαϊκή Επιτροπή. Συγκεκριμένα, κάθε σχέδιο πρέπει να συνοδεύεται από ρήτρα προβολής της στήριξης που λαμβάνει από την Ευρωπαϊκή Ένωση, ιδίως μέσω της παρουσίασης του λογότυπου («Έμβλημα της ΕΕ»). Τέλος, κάθε επίσημη έναρξη οργανώνεται και υλοποιείται από τη Μαυριτανία σε στενή σχέση με την Ευρωπαϊκή Ένωση.
 ΥΠΟΔΕΙΓΜΑ
 ΥΠΟΒΟΛΗ ΕΚΘΕΣΕΩΝ/ΕΚΘΕΣΗ ΟΣΟΝ ΑΦΟΡΑ ΤΗ ΧΡΗΣΙΜΟΠΟΙΗΣΗ ΤΩΝ ΔΟΣΕΩΝ ΤΗΣ ΤΟΜΕΑΚΗΣ ΣΤΗΡΙΞΗΣ
 I. Σχέδια που προτείνονται στο πλαίσιο της τομεακής στήριξης
 Στο πλαίσιο του έτους [N] του πρωτοκόλλου, [X] έργα ξεκίνησαν και [Y] άλλα συνεχίστηκαν σύμφωνα με τις αποφάσεις που ελήφθησαν στο πλαίσιο της μεικτής επιτροπής [μήνας/έτος]. Προς υπενθύμιση, η περιγραφή των έργων, καθώς και τα στάδια προόδου τους εντός προθεσμίας και ο αναμενόμενος αντίκτυπός τους αναφέρονται λεπτομερώς κατωτέρω:
 1) Έργο 1
 α)
 Περιγραφή του έργου
 β)
 Κατάσταση προόδου του έργου
 γ)
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι' αυτές
 δ)
 Υπενθύμιση/επικαιροποίηση των αναμενόμενων οικονομικών επιπτώσεων
 2) Έργο 2
 α)
 Περιγραφή του έργου
 β)
 Κατάσταση προόδου του έργου
 γ)
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι' αυτές
 δ)
 Υπενθύμιση/επικαιροποίηση των αναμενόμενων οικονομικών επιπτώσεων
 3) Έργο N
 α)
 Περιγραφή του έργου
 β)
 Κατάσταση προόδου του έργου
 γ)
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι' αυτές
 δ)
 Υπενθύμιση/επικαιροποίηση των αναμενόμενων οικονομικών επιπτώσεων
 II. Σύνοψη των σχεδίων που ξεκίνησαν κατά το έτος Ν
 Συνοπτικός πίνακας που περιλαμβάνει τα επίπεδα υλοποίησης των δεικτών παρακολούθησης που ορίζονται στο πλαίσιο του τρέχοντος έτους καθώς και τις χρηματοοικονομικές ροές των έργων σύμφωνα με τον μορφότυπο που ακολουθεί:
 Σχέδιο
 Συνολική επένδυση
 (MRO)
 Ποσό της τομεακής στήριξης που προορίζεται για το έργο κατά το Ν
 (Mευρώ)
 Δείκτης παρακολούθησης για τη διάρκεια του έργου
 Στόχος του δείκτη για το έτος Ν
 Επίτευξη κατά το N
 Ποσοστό επίτευξης του δείκτη κατά το N
 Έργο 1
 Έργο 2
 Έργο 3
 Έργο N
 Σύνολο
 X Mευρώ
 III. Υποβολή των έργων για το έτος N+1
 Σχέδιο
 Συνολική επένδυση
 (MRO)
 Αρχικό ποσό της τομεακής στήριξης που είναι αφιερωμένο στο έργο για το τρέχον έτος (Mευρώ) (1)
 Δείκτης παρακολούθησης
 Υπενθύμιση κατάστασης του δείκτη κατά το N – 1 ποσοστό επίτευξης)
 Στόχος του δείκτη στο τέλος του έτους υπό εξέταση έτους
 Συνολικό ποσό της τομεακής στήριξης που είναι αφιερωμένο στο έργο

type: contracts

jurisdiction: EU


text:
κατά τη διάρκεια του έτους
 (Mευρώ)
 Έργο 1
 Έργο 2
 Έργο 3
 Έργο N
 Σύνολο
 X Mευρώ
 IV. Πρόταση μεταβίβασης
 Με βάση την εν λόγω αξιολόγηση, καθώς και με βάση κριτήρια για την εκταμίευση των δόσεων που προβλέπονται στο ανωτέρω σημείο, το κλιμάκιο υλοποίησης κρίνει ότι η πρόοδος στην εφαρμογή της τομεακής στήριξης αιτιολογεί μεταβίβαση ύψους [προσδιορίστε το ποσό]
 Παραρτήματα
 1.
 Αίτηση μεταβίβασης
 2.
 Δικαιολογητικά έγγραφα (για όλους τους δείκτες)
 (1) Αντιστοιχεί στο μερίδιο της τομεακής στήριξης που προορίζεται για το έργο με την παραδοχή ότι το σύνολο του τμήματος του προηγούμενου έτους είχε καταβληθεί στο ακέραιο.


text:
 26.10.2012
 EL
 Επίσημη Εφημερίδα της Ευρωπαϊκής Ένωσης
 C 326/1
 ΠΡΩΤΟΚΟΛΛΟ (αριθ. 8)
 ΣΧΕΤΙΚΑ ΜΕ ΤΟ ΑΡΘΡΟ 6, ΠΑΡΑΓΡΑΦΟΣ 2, ΤΗΣ ΣΥΝΘΗΚΗΣ ΓΙΑ ΤΗΝ ΕΥΡΩΠΑΪΚΗ ΕΝΩΣΗΣ ΓΙΑ ΤΗΝ ΠΡΟΣΧΩΡΗΣΗ ΤΗΣ ΕΝΩΣΗΣ ΣΤΗΝ ΕΥΡΩΠΑΪΚΗ ΣΥΜΒΑΣΗ ΓΙΑ ΤΗΝ ΠΡΟΑΣΠΙΣΗ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ ΚΑΙ ΤΩΝ ΘΕΜΕΛΙΩΔΩΝ ΕΛΕΥΘΕΡΙΩΝ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ
 ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Άρθρο 1
 Η συμφωνία για την προσχώρηση της Ένωσης στην Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών (εφεξής «Ευρωπαϊκή Σύμβαση»), η οποία προβλέπεται στο άρθρο 6, παράγραφος 2 της Συνθήκης για την Ευρωπαϊκή Ένωση πρέπει να εκφράζει την ανάγκη διαφύλαξης των ιδιαίτερων χαρακτηριστικών της Ένωσης και του δικαίου της Ένωσης, ιδίως όσον αφορά:
 α)
 τις ειδικές διαδικασίες της ενδεχόμενης συμμετοχής της Ένωσης στα ελεγκτικά όργανα της Ευρωπαϊκής Σύμβασης,
 β)
 τους μηχανισμούς που απαιτούνται για να εξασφαλίζεται ότι οι προσφυγές που ασκούν κράτη μη μέλη και οι ατομικές προσφυγές ορθώς στρέφονται κατά των κρατών μελών ή/και της Ένωσης, ανάλογα με την περίπτωση.
 Άρθρο 2
 Η συμφωνία που αναφέρει το άρθρο 1 πρέπει να εξασφαλίζει ότι η προσχώρηση της Ένωσης δεν επηρεάζει τις αρμοδιότητες της Ένωσης και τις αρμοδιότητες των θεσμικών οργάνων της. Πρέπει να εξασφαλίζει ότι καμία διάταξή της δεν επηρεάζει την ιδιαίτερη κατάσταση των κρατών μελών όσον αφορά την Ευρωπαϊκή Σύμβαση, και ιδίως τα Πρωτόκολλα της Σύμβασης, τα μέτρα που λαμβάνουν τα κράτη μέλη κατά παρέκκλιση από την Ευρωπαϊκή Σύμβαση σύμφωνα με το άρθρο 15 αυτής, και τις επιφυλάξεις όσον αφορά την Ευρωπαϊκή Σύμβαση που διατυπώνουν τα κράτη μέλη σύμφωνα με το άρθρο 57 της εν λόγω Σύμβασης.
 Άρθρο 3
 Καμία διάταξη της συμφωνίας του άρθρου 1 δεν πρέπει να επηρεάζει το άρθρο 344 της Συνθήκης για τη λειτουργία της Ευρωπαϊκής Ένωσης.


text:
 Avis juridique important
 |
 22002A0316(01)
 Συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της υπηρεσίας αρωγής και έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη χρηματοδότηση, στο πλαίσιο της σύμβασης ΕΚ-UNRWA, για την περίοδο 1999-2001
 Επίσημη Εφημερίδα αριθ. L 075 της 16/03/2002 σ. 0047 - 0048
 Συμφωνίαυπό μορφήν ανταλλαγής επιστολών μεταξύ της Ευρωπαϊκής Κοινότητας και της υπηρεσίας αρωγής και έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη χρηματοδότηση, στο πλαίσιο της σύμβασης ΕΚ-UNRWA, για την περίοδο 1999-2001A. Επιστολή της Ευρωπαϊκής ΚοινότηταςΒρυξέλλες, 20 Δεκεμβρίου 2001Κύριε ...,Έχω την τιμή να αναφερθώ στις διαπραγματεύσεις που διεξήχθησαν μεταξύ του αντιπροσώπου της Ευρωπαϊκής Κοινότητας και της UNRWA, σχετικά με πρόσθετη χρηματοδότηση, στο πλαίσιο της σύμβασης, που υπεγράφη στις 19 Σεπτεμβρίου 1999, μεταξύ της Ευρωπαϊκής Κοινότητας και της UNRWA, η οποία καλύπτει την παροχή βοήθειας στους πρόσφυγες στις χώρες της Εγγύς Ανατολής για τα έτη 1999-2001.Σύμφωνα με το άρθρο 6 της προαναφερθείσας σύμβασης, είμαστε στην ευχάριστη θέση να σας γνωστοποιήσουμε ότι η Κοινότητα εγκρίνει τη χορήγηση συνεισφοράς στην UNRWA επιπλέον της συνεισφοράς για το έτος 2001 που αναφέρεται στο άρθρο 2. Η πρόσθετη αυτή συνεισφορά θα έχει ύψος 12,7 εκατομμύρια ευρώ για το πρόγραμμα εκπαίδευσης και 2,3 εκατομμύρια ευρώ για το γενικό πρόγραμμα στον τομέα της υγείας.Όλοι οι άλλοι όροι της σύμβασης παραμένουν αμετάβλητοι.Σας παρακαλώ να επιβεβαιώσετε ότι η UNRWA συμφωνεί με τα ανωτέρω.Με εξαιρετική εκτίμηση,Για την Ευρωπαϊκή ΚοινότηταB. Επιστολή της UNRWAΠόλη της Γάζας, 20 Δεκεμβρίου 2001Κύριε ...,Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής: "Κύριε ...,Έχω την τιμή να αναφερθώ στις διαπραγματεύσεις που διεξήχθησαν μεταξύ του αντιπροσώπου της Ευρωπαϊκής Κοινότητας και της UNRWA, σχετικά με πρόσθετη χρηματοδότηση, στο πλαίσιο της σύμβασης, που υπεγράφη στις 19 Σεπτεμβρίου 1999, μεταξύ της Ευρωπαϊκής Κοινότητας και της UNRWA, η οποία καλύπτει την παροχή βοήθειας στους πρόσφυγες στις χώρες της Εγγύς Ανατολής για τα έτη 1999-2001.Σύμφωνα με το άρθρο 6 της προαναφερθείσας σύμβασης, είμαστε στην ευχάριστη θέση να σας γνωστοποιήσουμε ότι η Κοινότητα εγκρίνει τη χορήγηση συνεισφοράς στην UNRWA επιπλέον της συνεισφοράς για το έτος 2001 που αναφέρεται στο άρθρο 2. Η πρόσθετη αυτή συνεισφορά θα έχει ύψος 12,7 εκατομμύρια ευρώ για το πρόγραμμα εκπαίδευσης και 2,3 εκατομμύρια ευρώ για το γενικό πρόγραμμα στον τομέα της υγείας.Όλοι οι άλλοι όροι της σύμβασης παραμένουν αμετάβλητοι.Σας παρακαλώ να επιβεβαιώσετε ότι η UNRWA συμφωνεί με τα ανωτέρω."Επιβεβαιώνω ότι η UNRWA συμφωνεί με τα ανωτέρω.Με εξαιρετική εκτίμηση,Για την UNRWA


text:
 4.8.2016
 EL
 Επίσημη Εφημερίδα της Ευρωπαϊκής Ένωσης
 L 211/1
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 74/2015
 της 30ής Απριλίου 2015
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2016/1257]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση (ΕΕ) 2015/129 της Επιτροπής, της 26ης Ιανουαρίου 2015, για την τροποποίηση του παραρτήματος I της απόφασης 93/52/ΕΟΚ όσον αφορά την αναγνώριση της Κύπρου ως χώρας επίσημα απαλλαγμένης από τη βρουκέλλωση (B. melitensis) (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας. Η εν λόγω νομοθεσία δεν εφαρμόζεται στην Ισλανδία, όπως διευκρινίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στην Ισλανδία.
 (3)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν πρέπει να εφαρμοστεί στο Λιχτενστάιν.
 (4)
 Το παράρτημα I της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 14 (απόφαση 93/52/ΕΟΚ της Επιτροπής) του μέρους 4.2 του κεφαλαίου Ι του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
 «—
 32015 D 0129: Εκτελεστική απόφαση (ΕΕ) 2015/129 της Επιτροπής, της 26ης Ιανουαρίου 2015 (ΕΕ L 21 της 28.1.2015, σ. 18).».
 Άρθρο 2
 Τα κείμενα της εκτελεστικής απόφασης (ΕΕ) 2015/129 στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 21 της 28.1.2015, σ. 18.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22003X0830(07)
 Σύναψη Μνημονίου Συμφωνίας με την Πολωνία σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)
 Επίσημη Εφημερίδα αριθ. C 205 της 30/08/2003 σ. 0007 - 0007
 Σύναψη Μνημονίου Συμφωνίας με την Πολωνία σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008)(2003/C 205/11)Στις 7 Απριλίου 2003 υπεγράφη Μνημόνιο Συμφωνίας μεταξύ της Ευρωπαϊκής Επιτροπής, εξ ονόματος της Ευρωπαϊκής Κοινότητας, και της κυβέρνησης της Πολωνίας σχετικά με τη συμμετοχή της στο πρόγραμμα κοινοτικής δράσης στον τομέα της δημόσιας υγείας (2003-2008).Το πλήρες κείμενο του Μνημονίου Συμφωνίας στα αγγλικά βρίσκεται στην εξής ιστοσελίδα:http://europa.eu.int/comm/ enlargement/pas/ocp/ocp_index.htm


text:
 25.9.2008
 EL
 Επίσημη Εφημερίδα της Ευρωπαϊκής Ένωσης
 C 244/1
 Μνημόνιο συνεργασίας μεταξύ του Ευρωπαίου Διαμεσολαβητή και της Ευρωπαϊκής Τράπεζας Επενδύσεων σχετικά με τις πληροφορίες που αφορούν τις πολιτικές, τις προδιαγραφές και τις διαδικασίες της τράπεζας και τη διαχείριση καταγγελιών, συμπεριλαμβανομένων των καταγγελιών από μη πολίτες και μη κατοίκους της Ευρωπαϊκής Ένωσης
 (2008/C 244/01)
 1. Υπόβαθρο και στόχοι του παρόντος μνημονίου συνεργασίας
 Ο Ευρωπαίος Διαμεσολαβητής (ΕΔ) και η Ευρωπαϊκή Τράπεζα Επενδύσεων (ΕΤΕπ) εντάσσονται στο θεσμικό πλαίσιο της Ευρωπαϊκής Ένωσης (ΕΕ) και λειτουργούν στο πλαίσιο αυτό.
 Η ΕΤΕπ είναι το χρηματοδοτικό όργανο της Ευρωπαϊκής Ένωσης. Το κεφάλαιο της ΕΤΕπ αναλαμβάνεται από τα κράτη μέλη της ΕΕ. Η ΕΤΕπ έχει ιδία νομική προσωπικότητα και απολαύει οικονομικής αυτονομίας εντός του θεσμικού συστήματος της ΕΕ. H ΕΤΕπ αντλεί από τις κεφαλαιαγορές σημαντικά κεφάλαια, τα οποία δανείζει με ευνοϊκούς ·όρους για τη χρηματοδότηση επενδύσεων που προάγουν τους στόχους της ΕΕ. Εκτός ΕΕ, η χρηματοδοτική δραστηριότητα της ΕΤΕπ («εξωτερικές χρηματοδοτήσεις») διεξάγεται με βάση την εξωτερική πολιτική συνεργασίας και ανάπτυξης που εφαρμόζει η ΕΕ.
 Ο ΕΔ εκλέγεται από το Ευρωπαϊκό Κοινοβούλιο και ευθύνεται έναντι του οργάνου αυτού, ασκεί δε τα καθήκοντά του με πλήρη ανεξαρτησία. Ο ΕΔ έχει αρμοδιότητα διεξαγωγής ερευνών σχετικά με τις περιπτώσεις κακοδιοίκησης στις δραστηριότητες των κοινοτικών θεσμικών οργάνων και οργανισμών, με εξαίρεση το Δικαστήριο και το Πρωτοδικείο κατά την άσκηση της δικαιοδοτικής τους λειτουργίας. Οι έρευνες μπορεί να διεξάγονται από τον ΕΔ αυτεπάγγελτα ή κατόπιν καταγγελίας. Κάθε πολίτης της Ευρωπαϊκής Ένωσης και κάθε φυσικό ή νομικό πρόσωπο που κατοικεί ή έχει την καταστατική έδρα του σε κράτος μέλος της ΕΕ δικαιούται να υποβάλλει καταγγελία στον ΕΔ.
 Το παρόν μνημόνιο συνεργασίας βασίζεται στην εμπειρία από την καλή συνεργασία μεταξύ της ΕΤΕπ και του ΕΔ στο πλαίσιο των ερευνών του ΕΔ για πιθανές περιπτώσεις κακοδιοίκησης εκ μέρους της ΕΤΕπ.
 Κοινός στόχος του ΕΔ και της ΕΤΕπ είναι να θέσουν υψηλότερες απαιτήσεις όσον αφορά τη συμμετοχή και την προστασία των ενδιαφερόμενων μερών στο πλαίσιο των δραστηριοτήτων της ΕΤΕπ, και, ιδίως, να επεκτείνουν την προστασία αυτή στα φυσικά και νομικά πρόσωπα που δεν είναι πολίτες ή κάτοικοι κράτους μέλους της ΕΕ ή που δεν έχουν την καταστατική έδρα τους σε κράτος μέλος της ΕE. Το παρόν μνημόνιο συνεργασίας παρέχει μία βάση για εποικοδομητική συνεργασία για την επίτευξη αυτού του στόχου.
 2. Θέματα αρχής
 Μεταξύ του ΕΔ και της ΕΤΕπ υπάρχει ταυτότητα απόψεων όσον αφορά τα ακόλουθα θέματα αρχής:
 I.
 η ΕΤΕπ οφείλει να ενημερώνει το κοινό σχετικά με τις πολιτικές, τις προδιαγραφές και τις διαδικασίες που ισχύουν όσον αφορά τις περιβαλλοντικές, κοινωνικές και αναπτυξιακές πτυχές των δραστηριοτήτων της·
 II.
 η έννοια της «κακοδιοίκησης» την οποία εφαρμόζει ο ΕΔ, συμπεριλαμβάνει την παράλειψη συμμόρφωσης προς τα ανθρώπινα δικαιώματα, την ισχύουσα νομοθεσία ή τις αρχές της χρηστής διοίκησης·
 III.
 μία από τις επιταγές της χρηστής διοίκησης είναι ότι η ΕΤΕπ οφείλει να τηρεί τις πολιτικές, προδιαγραφές και διαδικασίες που έχει θεσπίσει·
 IV.
 οι καταγγέλλοντες, πριν απευθυνθούν στον ΕΔ, οφείλουν να προσφεύγουν σε κατάλληλη εσωτερική διαδικασία της ΕΤΕπ για την υποβολή καταγγελιών.
 Ο ΕΔ και η ΕΤΕπ, με βάση τα ανωτέρω


text:
και την εμπειρία από την μέχρι σήμερα συνεργασία τους, δηλώνουν τα εξής:
 —
 η ΕΤΕπ δηλώνει ότι:
 1.
 διαθέτει πολιτική διαχείρισης καταγγελιών, η οποία έχει σκοπό να προσφέρει στο κοινό τη δυνατότητα προσφυγής σε μία θεσμική διαδικασία, εσωτερική στην ΕΤΕπ, για τη διαχείριση των καταγγελιών. Η πολιτική αυτή συμπεριλαμβάνει τη δέσμευση της ΕΤΕπ να εξασφαλίζει τη δέουσα συμμετοχή των ενδιαφερόμενων μερών και να διαθέτει εσωτερικές διαδικασίες προς τον σκοπό αυτόν·
 2.
 για τη βελτίωση της ενημέρωσης του κοινού σχετικά με τις οικείες προδιαγραφές και πολιτικές που εφαρμόζονται στις δραστηριότητες της ΕΤΕπ, το παράρτημα Ι της πολιτικής διαχείρισης καταγγελιών περιλαμβάνει κατάλογο των σχετικών εγγράφων, τα οποία είναι επίσης προσβάσιμα μέσω του διαδικτυακού τόπου της ΕΤΕπ·
 3.
 αναλαμβάνει τη δέσμευση να κινήσει διαδικασία δημόσιας διαβούλευσης σχετικά με την πολιτική της για τη διαχείριση καταγγελιών, στις αρχές του 2009,
 —
 ο ΕΔ δηλώνει ότι:
 1.
 στις περιπτώσεις που ο μόνος λόγος για τη μη διεξαγωγή έρευνας σχετικά με καταγγελία κακοδιοίκησης κατά της ΕΤΕπ είναι το γεγονός ότι ο καταγγέλων δεν είναι πολίτης ή κάτοικος της ΕΕ, ο ΕΔ δεσμεύεται να κάνει χρήση της εξουσίας του να ενεργεί αυτεπαγγέλτως, για να κινήσει διαδικασία έρευνας σχετικά με το ζήτημα·
 2.
 ο ΕΔ δεν θεωρεί ορθό να υποκαθιστά την ΕΤΕπ στην εκτίμησή της όσον αφορά ουσιώδη περιβαλλοντικά, κοινωνικά και αναπτυξιακά ζητήματα που ενδέχεται να ανακύψουν κατά τη διάρκεια έρευνας για πιθανή κακοδιοίκηση. Ο ΕΔ θεωρεί ότι ο ρόλος του συνίσταται στο να εξετάζει κατά πόσον η ΕΤΕπ έχει προβάλει συνεπή και εύλογη εξήγηση για τη θέση της έναντι των εν λόγω ζητημάτων·
 3.
 ο ΕΔ θεωρεί ότι το ιστορικό των ενεργειών στις οποίες έχει προβεί η ΕΤΕπ, μέσω των μηχανισμών και των διαδικασιών της, για τον χειρισμό των θεμάτων που θίγονται στην καταγγελία, αποτελεί το ενδεδειγμένο σημείο έναρξης για τη δική του έρευνα. Κατά συνέπεια, στις καταγγελίες πρέπει να εκτίθενται οι λόγοι για τους οποίους ο καταγγέλλων αμφισβητεί το ιστορικό των ενεργειών της ΕΤΕπ ή τη θέση που έχει λάβει η ΕΤΕπ, όπως αυτή περιγράφεται στο εν λόγω ιστορικό (1).
 3. Τελικές διατάξεις
 Το παρόν μνημόνιο συνεργασίας δεν προορίζεται να δημιουργήσει νόμιμα δικαιώματα ή υποχρεώσεις, είτε στη σχέση μεταξύ του ΕΔ και της ΕΤΕπ είτε έναντι τρίτων.
 Καμιά διάταξη του παρόντος μνημονίου συνεργασίας δεν μπορεί να ερμηνευθεί έτσι ώστε να θίγει καθ' οιονδήποτε τρόπο την αυτονομία των δύο συμβαλλόμενων μερών όσον αφορά τη λήψη αποφάσεων στους τομείς δραστηριότητάς τους, ή να αντιτίθεται στις νομικές υποχρεώσεις οιουδήποτε εκ των δύο μερών ή να τις τροποποιεί.
 Η ΕΤΕπ και ο ΕΔ θα προσπαθήσουν να έχουν τακτικές συναντήσεις, κατ' αρχήν τουλάχιστον μία φορά ετησίως, προκειμένου να ανταλλάσσουν απόψεις για την πρακτική εφαρμογή των διατάξεων του παρόντος μνημονίου συνεργασίας και να συζητούν πιθανές βελτιώσεις. Προτίθενται, ειδικότερα, να επανεξετάσουν το παρόν μνημόνιο συνεργασίας με βάση τα αποτελέσματα της δημόσιας διαβούλευσης σχετικά με την πολιτική της ΕΤΕπ για τη διαχείριση καταγγελιών.
 Το παρόν μνημόνιο συνεργασίας μπορεί να αναθεωρηθεί κατόπιν αιτήματος ενός εκ των συμβαλλόμενων μερών, και καθένα από τα συμβαλλόμενα μέρη δικαιούται να αποσυρθεί από το μνημόνιο αυτό ανά πάσα στιγμή.
 Λουξεμβούργο,


text:
 19.10.2017
 EL
 Επίσημη Εφημερίδα της Ευρωπαϊκής Ένωσης
 L 270/3
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 42/2016
 της 18ης Μαρτίου 2016
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2017/1872]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2015/1399 της Επιτροπής, της 17ης Αυγούστου 2015, για την άρνηση χορήγησης άδειας στο παρασκεύασμα Bacillus toyonensis (NCIMB 14858T) (πρώην Bacillus cereus var. toyoi NCIMB 40112/CNCM I-1012) ως πρόσθετη ύλη ζωοτροφών για βοοειδή προς πάχυνση, κουνέλια προς πάχυνση, κοτόπουλα προς πάχυνση, χοιρίδια (απογαλακτισμένα), χοίρους προς πάχυνση, χοιρομητέρες αναπαραγωγής και μόσχους εκτροφής και την ανάκληση των αδειών του παρασκευάσματος Bacillus cereus var. toyoi (NCIMB 40112/CNCM I-1012) ως πρόσθετης ύλης ζωοτροφών για γαλοπούλες προς πάχυνση και θηλυκά κουνέλια αναπαραγωγής καθώς και για την τροποποίηση των κανονισμών (ΕΚ) αριθ. 256/2002, (ΕΚ) αριθ. 1453/2004, (ΕΚ) αριθ. 255/2005 και (ΕΚ) αριθ. 1200/2005 και την κατάργηση των κανονισμών (ΕΚ) αριθ. 166/2008, (ΕΚ) αριθ. 378/2009 και του εκτελεστικού κανονισμού (ΕΕ) αριθ. 288/2013 (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2015/1399 καταργεί τους κανονισμούς (ΕΚ) αριθ. 166/2008 (2) και (EΚ) αριθ. 378/2009 (3) της Επιτροπής και τον εκτελεστικό κανονισμό (ΕΕ) αριθ. 288/2013 της Επιτροπής (4), οι οποίοι έχουν ενσωματωθεί στη συμφωνία για τον ΕΟΧ και οι οποίοι πρέπει, συνεπώς, να διαγραφούν από τη συμφωνία για τον ΕΟΧ.
 (3)
 Η παρούσα απόφαση αφορά τη νομοθεσία σχετικά με τις ζωοτροφές. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (4)
 Το παράρτημα I της συμφωνίας για τον ΕΟΧ πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
 1)
 Στο σημείο 1κστ [κανονισμός (ΕΚ) αριθ. 256/2002 της Επιτροπής], στο σημείο 1νη [κανονισμός (ΕΚ) αριθ. 255/2005 της Επιτροπής] και στο σημείο 1ξε [κανονισμός (ΕΚ) αριθ. 1200/2005 της Επιτροπής] παρεμβάλλεται η ακόλουθη περίπτωση:
 «—
 32015 R 1399: Εκτελεστικός κανονισμός (ΕΕ) 2015/1399 της Επιτροπής, της 17ης Αυγούστου 2015 (ΕΕ L 217 της 18.8.2015, σ. 1).».
 2)
 Στο σημείο 1μθ [κανονισμός (ΕΚ) αριθ. 1453/2004 της Επιτροπής] προστίθενται τα εξής:
 «, όπως τροποποιήθηκε με:
 —
 32015 R 1399: Εκτελεστικός κανονισμός (ΕΕ) 2015/1399 της Επιτροπής, της 17ης Αυγούστου 2015 (ΕΕ L 217 της 18.8.2015, σ. 1).».
 3)
 Μετά το σημείο 152 [εκτελεστικός κανονισμός (ΕΕ) 2015/1490 της Επιτροπής] παρεμβάλλεται το ακόλουθο σημείο:
 «153.
 32015 R 1399: Εκτελεστικός κανονισμός (ΕΕ) 2015/1399 της Επιτροπής, της 17ης Αυγούστου 2015, για την άρνηση χορήγησης άδειας στο παρασκεύασμα Bacillus toyonensis (NCIMB 14858T) (πρώην Bacillus cereus var. toyoi NCIMB 40112/CNCM I-1012) ως πρόσθετη ύλη ζωοτροφών για βοοειδή προς πάχυνση, κουνέλια προς πάχυνση, κοτόπουλα προς πάχυνση, χοιρίδια (απογαλακτισμένα),


text:
χοίρους προς πάχυνση, χοιρομητέρες αναπαραγωγής και μόσχους εκτροφής και την ανάκληση των αδειών του παρασκευάσματος Bacillus cereus var. toyoi (NCIMB 40112/CNCM I-1012) ως πρόσθετης ύλης ζωοτροφών για γαλοπούλες προς πάχυνση και θηλυκά κουνέλια αναπαραγωγής καθώς και για την τροποποίηση των κανονισμών (ΕΚ) αριθ. 256/2002, (ΕΚ) αριθ. 1453/2004, (ΕΚ) αριθ. 255/2005 και (ΕΚ) αριθ. 1200/2005 και την κατάργηση των κανονισμών (ΕΚ) αριθ. 166/2008, (ΕΚ) αριθ. 378/2009 και του εκτελεστικού κανονισμού (ΕΕ) αριθ. 288/2013 (ΕΕ L 217, της 18.8.2015, σ. 1).».
 4)
 Το κείμενο στα σημεία 1ριστ [κανονισμός (ΕΚ) αριθ. 166/2008 της Επιτροπής], 1ρκθ [κανονισμός (ΕΚ) αριθ. 378/2009 της Επιτροπής] και 87 [εκτελεστικός Κανονισμός (ΕΕ) αριθ. 288/2013 της Επιτροπής] διαγράφεται.
 Άρθρο 2
 Το κείμενο του εκτελεστικού κανονισμού (ΕΕ) 2015/1399 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 19 Μαρτίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 18 Μαρτίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 217 της 18.8.2015, σ. 1.
 (2) ΕΕ L 50 της 23.2.2008, σ. 11.
 (3) ΕΕ L 116 της 9.5.2009, σ. 3.
 (4) ΕΕ L 86 της 26.3.2013, σ. 15.
 (*1) Δεν έχουν αναφερθεί συνταγματικές απαιτήσεις.


text:
L 352/18 EL Επίσημη Εφημερίδα της Ευρωπαϊκής Ένωσης 27.11.2004
 ΠΡΩΤΟΚΟΛΛΟ αριθ. 3
 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους
 διοικητικής συνεργασίας
 ΠΕΡΙΕΧΟΜΕΝΑ
 ΤΙΤΛΟΣ I ΓΕΝΙΚΕΣ ΔΙΑΤΑΞΕΙΣ
 Άρθρο 1 Ορισμοί
 ΤΙΤΛΟΣ II ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»
 Άρθρο 2 Γενικές διατάξεις
 Άρθρο 3 Σώρευση στην Ευρωπαϊκή Κοινότητα
 Άρθρο 4 Σώρευση στην Ελβετία
 Άρθρο 5 Εξ ολοκλήρου παραγόμενα προϊόντα
 Άρθρο 6 Επαρκώς επεξεργασμένα ή μεταποιημένα προϊόντα
 Άρθρο 7 Ανεπαρκής επεξεργασία ή μεταποίηση
 Άρθρο 8 Μονάδα χαρακτηρισμού
 Άρθρο 9 Εξαρτήματα, ανταλλακτικά και εργαλεία
 Άρθρο 10 Συνδυασμοί εμπορευμάτων
 Άρθρο 11 Ουδέτερα στοιχεία
 ΤΙΤΛΟΣ ΙΙΙ ΕΔΑΦΙΚΕΣ ΠΡΟΫΠΟΘΕΣΕΙΣ
 Άρθρο 12 Αρχή της εδαφικότητας
 Άρθρο 13 Απευθείας μεταφορά
 Άρθρο 14 Εκθέσεις
 ΤΙΤΛΟΣ IV ΕΠΙΣΤΡΟΦΗ Ή ΑΠΑΛΛΑΓΗ ΑΠΟ ΔΑΣΜΟΥΣ
 Άρθρο 15 Απαγόρευση επιστροφής δασμών ή απαλλαγής από δασμούς
 ΤΙΤΛΟΣ V ΑΠΟΔΕΙΞΗ ΚΑΤΑΓΩΓΗΣ
 Άρθρο 16 Γενικές διατάξεις
 Άρθρο 17 Διαδικασία έκδοσης πιστοποιητικού κυκλοφορίας εμπορευμάτων EUR.1
 Άρθρο 18 Εκ των υστέρων έκδοση πιστοποιητικού κυκλοφορίας EUR.1
 Άρθρο 19 Έκδοση αντιγράφου του πιστοποιητικού κυκλοφορίας εμπορευμάτων EUR.1
 Άρθρο 20 Έκδοση πιστοποιητικών κυκλοφορίας EUR.1 βάσει πιστοποιητικών καταγωγής προηγουμένως εκδοθέ-
 ντων ή συνταχθέντων
 Άρθρο 20α Λογιστικός διαχωρισμός
 Άρθρο 21 Όροι για τη σύνταξη δήλωσης τιμολογίου
 Άρθρο 22 Εγκεκριμένος εξαγωγέας
 Άρθρο 23 Διάρκεια ισχύος των πιστοποιητικών καταγωγής
 Άρθρο 24 Υποβολή πιστοποιητικού καταγωγής
 Άρθρο 25 Εισαγωγή με τμηματικές αποστολές
 Άρθρο 26 Απαλλαγή από την υποχρέωση προσκόμισης πιστοποιητικού καταγωγής
 Άρθρο 27 Δικαιολογητικά
 Άρθρο 28 Φύλαξη του πιστοποιητικών καταγωγής και των δικαιολογητικών εγγράφων
 Άρθρο 29 Διαφορές και λάθη εκτύπωσης
 Άρθρο 30 Ποσά εκφρασμένα σε ευρώ
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/19
 ΤΙΤΛΟΣ VI ΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ
 Άρθρο 31 Αμοιβαία συνδρομή
 Άρθρο 32 Έλεγχος των πιστοποιητικών καταγωγής
 Άρθρο 33 Διακανονισμός διαφορών
 Άρθρο 34 Κυρώσεις
 Άρθρο 35 Ελεύθερες ζώνες
 ΤΙΤΛΟΣ VII ΘΕΟΥΤΑ ΚΑΙ ΜΕΛΙΛΙΑ
 Άρθρο 36 Εφαρμογή του πρωτοκόλλου
 Άρθρο 37 Ειδικοί όροι
 ΤΙΤΛΟΣ VIII ΤΕΛΙΚΕΣ ΔΙΑΤΑΞΕΙΣ
 Άρθρο 38 Τροποποιήσεις του πρωτοκόλλου
 ΚΑΤΑΛΟΓΟΣ ΠΑΡΑΡΤΗΜΑΤΩΝ
 Παράρτημα Ι: Επεξηγηματικές σημειώσεις για το παράρτημα ΙΙ
 Παράρτημα II: Επεξεργασία ή μεταποίηση που πρέπει να διενεργείται σε μη καταγόμενες ύλες προκειμένου αυτές να
 αποκτήσουν το χαρακτήρα καταγωγής
 Παράρτημα III: Υπόδειγμα πιστoπoιητικού κυκλoφoρίας EUR.1 και αίτηση για την έκδοση πιστοποιητικού
 Παράρτημα IV: Κείμενο της δήλωσης τιμολογίου
 Παράρτημα V: Κατάλογος προϊόντων καταγωγής Τουρκίας για τα οποία δεν ισχύουν οι διατάξεις των άρθρων 3 και
 4, που απαριθμούνται σε σειρά κεφαλαίων και κλάσεων ΕΣ
 Κοινές δηλώσεις
 Κοινή δήλωση για το Πριγκιπάτο της Ανδόρας
 Κοινή δήλωση για τη Δημοκρατία του Αγίου Μαρίνου
 Κοινή δήλωση που αφορά την επισκόπηση των αλλαγών στους κανόνες καταγωγής ύστερα από τις τροποποιήσεις στο εναρμο-
 νισμένο σύστημα
 ---pagebreak--- L 352/20 EL Επίσημη Εφημερίδα της Ευρωπαϊκής Ένωσης 27.11.2004
 ΤΙΤΛΟΣ I
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 Ορισμοί
 Για τους σκοπούς του παρόντος πρωτοκόλλου νοούνται ως:
 α) «κατασκευή ή παρασκευή» κάθε μορφή κατεργασίας ή μεταποίησης, συμπεριλαμβανομένης της συναρμολό-
 γησης ή ακόμη και ειδικών εργασιών·
 β) «ύλη» όλες οι μορφές συστατικών, πρώτων υλών, συνθετικών στοιχείων, μερών κ.λπ., που χρησιμοποιούνται για
 την κατασκευή του προϊόντος·
 γ) «προϊόν» το προϊόν που έχει κατασκευαστεί, ακόμη και αν πρόκειται να χρησιμοποιηθεί αργότερα σε άλλη
 κατασκευαστική εργασία·
 δ) «εμπορεύματα»


text:
τόσο οι ύλες όσο και τα προϊόντα·
 ε) «δασμολογητέα αξία», η αξία που προσδιορίζεται βάσει της συμφωνίας περί της εφαρμογής του άρθρου VII
 της Γενικής Συμφωνίας Δασμών και Εμπορίου του 1994 (συμφωνία ΠΟΕ για τη δασμολογητέα αξία)·
 στ) «τιμή εκ του εργοστασίου», η εργοστασιακή τιμή που καταβάλλεται για το προϊόν στον κατασκευαστή στην
 επιχείρηση του οποίου διενεργήθηκε η τελευταία επεξεργασία ή μεταποίηση στην Κοινότητα ή στην Ελβετία,
 υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν, αφού αφαιρεθούν όλοι
 οι εσωτερικοί φόροι οι οποίοι επεστράφησαν, ή είναι δυνατόν να επιστραφούν, κατά την εξαγωγή του
 παραχθέντος προϊόντος·
 ζ) «αξία υλών», η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιή-
 θηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επιβεβαιώσιμη τιμή που
 καταβλήθηκε για τις ύλες αυτές στην Κοινότητα ή στην Ελβετία·
 η) «αξία καταγόμενων υλών», η αξία τέτοιων υλών όπως περιγράφεται στο στοιχείο ζ), που εφαρμόζεται κατ'
 αναλογία·
 θ) «προστιθέμενη αξία», η τιμή εκ του εργοστασίου αφού αφαιρεθεί η δασμολογητέα αξία εκάστης των ενσω-
 ματωθεισών υλών που είναι καταγωγής των άλλων χωρών που αναφέρονται στα άρθρα 3 και 4 ή, αν η
 δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που
 καταβάλλεται για τα προϊόντα στην Κοινότητα ή στην Ελβετία·
 ι) «κεφάλαια» και «κλάσεις» τα κεφάλαια και οι κλάσεις (τετραψήφιοι κωδικοί) που χρησιμοποιούνται στην
 ονοματολογία, η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων,
 που αναφέρεται στο παρόν πρωτόκολλο ως «εναρμονισμένο σύστημα» ή «ΕΣ»·
 ια) ο όρος «υπαγόμενος» αναφέρεται στην κατάταξη προϊόντος ή ύλης σε μία συγκεκριμένη κλάση·
 ιβ) «αποστολή εμπορευμάτων» τα προϊόντα που είτε αποστέλλονται ταυτόχρονα από κάποιον εξαγωγέα σε κάποιον
 παραλήπτη ή καλύπτονται από ενιαίο έγγραφο μεταφοράς, το οποίο καλύπτει τη μεταφορά τους από τον
 εξαγωγέα στον παραλήπτη ή, όταν δεν υπάρχει τέτοιο έγγραφο, από ενιαίο τιμολόγιο·
 ιγ) «εδάφη», τα εδάφη συμπεριλαμβανομένων των χωρικών υδάτων.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/21
 ΤΙΤΛΟΣ II
 ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»
 Άρθρο 2
 Γενικές διατάξεις
 1. Για την εφαρμογή της παρούσας συμφωνίας, τα ακόλουθα προϊόντα θεωρούνται ως προϊόντα καταγωγής
 Κοινότητας:
 α) τα προϊόντα που παράγονται εξ ολοκλήρου στην Κοινότητα κατά την έννοια του άρθρου 5·
 β) τα προϊόντα που παράγονται στην Κοινότητα αλλά περιέχουν και ύλες που δεν έχουν παραχθεί εξ ολοκλήρου
 σε αυτή, υπό την προϋπόθεση ότι οι ύλες αυτές έχουν υποστεί στην Κοινότητα επεξεργασίες ή μεταποιήσεις
 επαρκείς κατά την έννοια του άρθρου 6 του παρόντος πρωτοκόλλου·
 γ) τα εμπορεύματα καταγωγής του Ευρωπαϊκού Οικονομικού Χώρου (ΕΟΧ), κατά την έννοια του πρωτοκόλλου
 αριθ. 4 της συμφωνίας για τον Ευρωπαϊκό Οικονομικό Χώρο.
 2. Για την εφαρμογή της παρούσας συμφωνίας, τα ακόλουθα προϊόντα θεωρούνται ως προϊόντα καταγωγής
 Ελβετίας:
 α) τα προϊόντα που παράγονται εξ ολοκλήρου στην Ελβετία κατά την έννοια του άρθρου 5·
 β) τα προϊόντα που παράγονται στην Ελβετία αλλά περιέχουν και ύλες που δεν έχουν παραχθεί εξ ολοκλήρου σε
 αυτή, υπό την προϋπόθεση ότι οι ύλες αυτές έχουν υποστεί στην Ελβετία επεξεργασίες


text:
ή μεταποιήσεις επαρκείς
 κατά την έννοια του άρθρου 6 του παρόντος πρωτοκόλλου.
 Άρθρο 3
 Σώρευση στην Ευρωπαϊκή Κοινότητα
 1. Με την επιφύλαξη των διατάξεων του άρθρου 2 παράγραφος 1, θεωρούνται ως προϊόντα καταγωγής
 Κοινότητας τα προϊόντα που έχουν παραχθεί εκεί με την ενσωμάτωση υλών, καταγωγής Βουλγαρίας, Ελβετίας,
 (συμπεριλαμβανομένου του Λιχτενστάιν) (1), Τσεχικής Δημοκρατίας, Εσθονίας, Ουγγαρίας, Ισλανδίας, Λιθουανίας,
 Λεττονίας, Νορβηγίας, Πολωνίας, Ρουμανίας, Σλοβενίας, Σλοβακικής Δημοκρατίας, Τουρκίας (2), ή καταγωγής στην
 Κοινότητα σύμφωνα με τις διατάξεις του πρωτοκόλλου περί των κανόνων καταγωγής που προσαρτάται στις
 συμφωνίες μεταξύ της Κοινότητας και κάθε μιας από τις ανωτέρω χώρες, υπό τον όρο ότι έχουν αποτελέσει
 εντός της Κοινότητας αντικείμενο επεξεργασιών ή μεταποιήσεων πέραν αυτών που αναφέρονται στο άρθρο 7 του
 παρόντος πρωτοκόλλου. Αυτές οι ύλες δεν απαιτείται να έχουν υποστεί επαρκείς επεξεργασίες ή μεταποιήσεις.
 2. Όταν οι επεξεργασίες ή μεταποιήσεις που πραγματοποιήθηκαν στην Κοινότητα δεν υπερβαίνουν τις εργασίες
 που αναφέρονται στο άρθρο 7, το παραγόμενο προϊόν θεωρείται καταγωγής της Κοινότητας μόνον εφόσον η
 προστιθέμενη αξία στην Κοινότητα είναι υψηλότερη από την αξία των χρησιμοποιηθεισών υλών καταγωγής μιας
 από τις άλλες χώρες που αναφέρονται στην παράγραφο 1. Εάν αυτό δεν συμβαίνει, το παραγόμενο προϊόν
 θεωρείται καταγωγής της χώρας που εισέφερε την υψηλότερη αξία σε συνάρτηση με τις καταγόμενες ύλες που
 χρησιμοποιήθηκαν κατά την κατασκευή στην Κοινότητα.
 3. Τα προϊόντα, καταγωγής μιας από τις χώρες που αναφέρονται στην παράγραφο 1, τα οποία δεν υφίστανται
 καμία επεξεργασία ή μεταποίηση στην Κοινότητα, διατηρούν την καταγωγή τους, εφόσον εξάγονται σε μία από τις
 ανωτέρω χώρες.
 (1) Το Πριγκιπάτο του Λιχτενστάιν έχει τελωνειακή ένωση με την Ελβετία και αποτελεί συμβαλλόμενο μέρος της συμφωνίας για
 τον Ευρωπαϊκό Οικονομικό Χώρο.
 (2) Η σώρευση που προβλέπει το παρόν άρθρο δεν εφαρμόζεται όσον αφορά τις πρώτες ύλες καταγωγής Τουρκίας, οι οποίες
 περιλαμβάνονται στον κατάλογο του παραρτήματος V του παρόντος πρωτοκόλλου.
 ---pagebreak--- L 352/22 EL Επίσημη Εφημερίδα της Ευρωπαϊκής Ένωσης 27.11.2004
 4. Η προβλεπόμενη στο παρόν άρθρο σώρευση εφαρμόζεται μόνον ως προς τις ύλες και τα προϊόντα που έχουν
 αποκτήσει τον χαρακτήρα καταγωγής κατ’ εφαρμογή κανόνων καταγωγής ταυτόσημων με αυτούς που προβλέπει
 το παρόν πρωτόκολλο.
 Η Κοινότητα γνωστοποιεί στην Ελβετία, μέσω της Επιτροπής των Ευρωπαϊκών Κοινοτήτων, τις λεπτομέρειες των
 συμφωνιών και των αντίστοιχων κανόνων καταγωγής, που εφαρμόζονται με τις άλλες χώρες που αναφέρονται στην
 παράγραφο 1. Η Επιτροπή των Ευρωπαϊκών Κοινοτήτων θα δημοσιεύσει στην Επίσημη Εφημερίδα της Ευρωπαϊκής
 Ένωσης (σειρά C) την ημερομηνία κατά την οποία, η προβλεπόμενη στο παρόν άρθρο σώρευση θα μπορεί να
 εφαρμοστεί από τις χώρες εκείνες, που αναφέρονται στην παράγραφο 1, οι οποίες πληρούν τις απαραίτητες
 προϋποθέσεις.
 Άρθρο 4
 Σώρευση στην Ελβετία
 1. Με την επιφύλαξη των διατάξεων του άρθρου 2 παράγραφος 2, θεωρούνται ως προϊόντα καταγωγής
 Ελβετίας τα προϊόντα που έχουν παραχθεί εκεί με την ενσωμάτωση υλών, καταγωγής Βουλγαρίας, Ελβετίας,
 (συμπεριλαμβανομένου του Λιχτενστάιν (1), Τσεχικής Δημοκρατίας, Εσθονίας, Ουγγαρίας, Ισλανδίας, Λιθουανίας,
 Λεττονίας, Νορβηγίας, Πολωνίας, Ρουμανίας, Σλοβενίας, Σλοβακικής Δημοκρατίας, Τουρκίας (2), ή καταγωγής στην
 Κοινότητα σύμφωνα με τις διατάξεις του πρωτοκόλλου περί των κανόνων καταγωγής που προσαρτάται στις
 συμφωνίες μεταξύ της Ελβετίας και κάθε μιας από τις ανωτέρω χώρες, υπό τον όρο ότι


text:
έχουν αποτελέσει
 εντός της Ελβετίας αντικείμενο επεξεργασιών ή μεταποιήσεων πέραν αυτών που αναφέρονται στο άρθρο 7 του
 παρόντος πρωτοκόλλου. Αυτές οι ύλες δεν απαιτείται να έχουν υποστεί επαρκείς επεξεργασίες ή μεταποιήσεις.
 2. Όταν οι επεξεργασίες ή μεταποιήσεις που πραγματοποιήθηκαν στην Ελβετία δεν υπερβαίνουν τις εργασίες
 που αναφέρονται στο άρθρο 7, το παραγόμενο προϊόν θεωρείται καταγωγής Ελβετίας μόνον εφόσον η προστιθέ-
 μενη αξία στην Ελβετία είναι υψηλότερη από την αξία των χρησιμοποιηθεισών υλών καταγωγής μιας από τις άλλες
 χώρες που αναφέρονται στην παράγραφο 1. Εάν αυτό δεν συμβαίνει, το παραγόμενο προϊόν θεωρείται καταγωγής
 της χώρας που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά
 την κατασκευή στην Ελβετία.
 3. Τα προϊόντα, καταγωγής μιας από τις χώρες που αναφέρονται στην παράγραφο 1, τα οποία δεν υφίστανται
 καμία επεξεργασία ή μεταποίηση στην Ελβετία, διατηρούν την καταγωγή τους, εφόσον εξάγονται σε μία από τις
 ανωτέρω χώρες.
 4. Η προβλεπόμενη στο παρόν άρθρο σώρευση εφαρμόζεται μόνον ως προς τις ύλες και τα προϊόντα που έχουν
 αποκτήσει τον χαρακτήρα καταγωγής κατ’ εφαρμογή κανόνων καταγωγής ταυτόσημων με αυτούς που προβλέπει
 το παρόν πρωτόκολλο.
 Η Ελβετία θα γνωστοποιεί στην Κοινότητα, μέσω της Επιτροπής των Ευρωπαϊκών Κοινοτήτων, τις λεπτομέρειες των
 συμφωνιών και των αντίστοιχων κανόνων καταγωγής, που εφαρμόζονται με τις άλλες χώρες που αναφέρονται στην
 παράγραφο 1. Η Επιτροπή των Ευρωπαϊκών Κοινοτήτων δημοσιεύει στην Επίσημη Εφημερίδα της Ευρωπαϊκής
 Ένωσης (σειρά C) την ημερομηνία κατά την οποία μπορεί να εφαρμοστεί η προβλεπόμενη στο παρόν άρθρο
 σώρευση από τις χώρες που αναφέρονται στην παράγραφο 1 και πληρούν τις απαραίτητες προϋποθέσεις.
 Άρθρο 5
 Εξ ολοκλήρου παραγόμενα προϊόντα
 1. Θεωρούνται ως «παραγόμενα εξ ολοκλήρου» είτε στην Κοινότητα είτε στην Ελβετία:
 α) τα ορυκτά προϊόντα τα εξορυσσόμενα από το έδαφός τους ή από τον θαλάσσιο ή ωκεάνιο πυθμένα τους·
 β) τα φυτικά προϊόντα τα παραγόμενα στις χώρες αυτές·
 γ) τα ζώντα ζώα τα γεννώμενα και εκτρεφόμενα στις χώρες αυτές·
 (1) Το Πριγκιπάτο του Λιχτενστάιν έχει τελωνειακή ένωση με την Ελβετία και αποτελεί συμβαλλόμενο μέρος της συμφωνίας για
 τον Ευρωπαϊκό Οικονομικό Χώρο.
 (2) Η σώρευση που προβλέπει το παρόν άρθρο δεν εφαρμόζεται όσον αφορά τις πρώτες ύλες καταγωγής Τουρκίας, οι οποίες
 περιλαμβάνονται στον κατάλογο του παραρτήματος V του παρόντος πρωτοκόλλου.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/23
 δ) τα προϊόντα τα προερχόμενα από ζώντα ζώα τα οποία εκτρέφονται στις χώρες αυτές·
 ε) τα προϊόντα της θήρας και αλιείας που ασκείται στις χώρες αυτές·
 στ) τα προϊόντα της θαλάσσιας αλιείας και άλλα προϊόντα, που λαμβάνονται από τη θάλασσα εκτός των χωρικών
 υδάτων της Κοινότητας και της Ελβετίας με τα πλοία τους·
 ζ) τα προϊόντα τα παραγόμενα επί των πλοίων-εργοστασίων τους αποκλειστικά από προϊόντα που αναφέρονται
 στο στοιχείο στ)·
 η) τα μεταχειρισμένα είδη που έχουν συγκεντρωθεί σε αυτές και δύνανται να χρησιμοποιηθούν μόνο για την
 ανάκτηση πρώτων υλών, συμπεριλαμβανομένων των μεταχειρισμένων ελαστικών που χρησιμοποιούνται μόνο
 για αναγόμωση ή ως απορρίμματα·
 θ) τα απόβλητα και απορρίμματα τα προερχόμενα από βιοτεχνικές ή βιομηχανικές εργασίες οι οποίες έχουν
 πραγματοποιηθεί στις χώρες αυτές·
 ι) τα προϊόντα τα εξορυσσόμενα από το θαλάσσιο έδαφος ή


text:
υπέδαφος εκτός των χωρικών τους υδάτων, υπό την
 προϋπόθεση ότι έχουν αποκλειστικό δικαίωμα εκμετάλλευσης αυτού του εδάφους ή υπεδάφους·
 ια) τα εμπορεύματα τα παραγόμενα σε αυτές αποκλειστικά από προϊόντα που αναφέρονται στα στοιχεία α) έως ι).
 2. Οι όροι «πλοία τους» και «πλοίων-εργοστασίων τους» στην παράγραφο 1 στοιχεία στ) και ζ) αφορούν μόνο
 τα πλοία και πλοία-εργοστάσια, τα οποία:
 α) είναι νηολογημένα ή εγγεγραμμένα σε κράτος μέλος της Κοινότητας ή στην Ελβετία·
 β) φέρουν τη σημαία κράτους μέλους της Κοινότητας ή της Ελβετίας·
 γ) ανήκουν, κατά ποσοστό 50 % τουλάχιστον, σε υπηκόους των κρατών μελών των ΕΚ ή της Ελβετίας ή σε
 εταιρεία που έχει την έδρα της σε ένα από τα κράτη αυτά, της οποίας ο διαχειριστής ή οι διαχειριστές, ο
 πρόεδρος του διοικητικού ή του εποπτικού συμβουλίου και η πλειοψηφία των μελών των εν λόγω συμβουλίων
 είναι υπήκοοι των κρατών μελών των ΕΚ ή της Ελβετίας και της οποίας, επιπλέον, σε περίπτωση προσωπικών
 εταιρειών ή εταιρειών περιορισμένης ευθύνης, το ήμισυ τουλάχιστον του κεφαλαίου ανήκει σ' αυτά τα κράτη ή
 σε δημόσιους οργανισμούς ή σε υπηκόους αυτών των κρατών·
 δ) των οποίων ο κυβερνήτης και οι αξιωματικοί είναι υπήκοοι των κρατών μελών της Κοινότητας ή της Ελβετίας
 και
 ε) των οποίων το πλήρωμα αποτελείται, σε αναλογία 75 % τουλάχιστον, από υπηκόους των κρατών μελών της
 Κοινότητας ή της Ελβετίας.
 Άρθρο 6
 Επαρκώς επεξεργασμένα ή μεταποιημένα προϊόντα
 1. Για τους σκοπούς του άρθρου 2, προϊόντα που δεν έχουν παραχθεί εξ ολοκλήρου θεωρείται ότι υπέστησαν
 επαρκή επεξεργασία ή μεταποίηση, όταν πληρούνται οι προϋποθέσεις του πίνακα που περιλαμβάνεται στο παράρ-
 τημα II.
 Οι προϋποθέσεις αυτές αναφέρουν, για όλα τα προϊόντα που καλύπτονται από τη συμφωνία, την επεξεργασία ή τη
 μεταποίηση που πρέπει να υποστούν οι μη καταγόμενες ύλες που χρησιμοποιούνται για την κατασκευή των
 προϊόντων αυτών και εφαρμόζονται μόνο σε σχέση με αυτές τις ύλες. Συνεπώς, αν ένα προϊόν, που έχει αποκτήσει
 τον χαρακτήρα καταγωγής πληρώντας τους όρους που καθορίζονται στον πίνακα για το προϊόν αυτό, χρησιμο-
 ποιείται για την κατασκευή ενός άλλου προϊόντος, οι προϋποθέσεις που ισχύουν για το προϊόν στο οποίο τούτο
 ενσωματώνεται δεν ισχύουν και ως προς αυτό και δεν λαμβάνονται υπόψη οι μη καταγόμενες ύλες που χρησι-
 μοποιήθηκαν, ενδεχομένως, για την κατασκευή του.
 ---pagebreak--- L 352/24 EL Επίσημη Εφημερίδα της Ευρωπαϊκής Ένωσης 27.11.2004
 2. Κατά παρέκκλιση της παραγράφου 1 οι μη καταγόμενες ύλες που, σύμφωνα με τις προϋποθέσεις που
 αναφέρονται στον πίνακα, δεν πρέπει να χρησιμοποιούνται για την κατασκευή του προϊόντος μπορούν, ωστόσο,
 να χρησιμοποιηθούν υπό τον όρο ότι:
 α) η συνολική τους αξία δεν υπερβαίνει το 10 % της τιμής «εκ του εργοστασίου» του προϊόντος·
 β) με την εφαρμογή της παρούσας παραγράφου, δεν σημειώνεται υπέρβαση των ποσοστών που περιέχονται στον
 πίνακα για τη μέγιστη αξία των μη καταγόμενων υλών.
 Η παρούσα παράγραφος δεν ισχύει για προϊόντα που υπάγονται στα κεφάλαια 50 έως 63 του εναρμονισμένου
 συστήματος.
 3. Οι παράγραφοι 1 και 2 εφαρμόζονται υπό την επιφύλαξη του άρθρου 7.
 Άρθρο 7
 Ανεπαρκής επεξεργασία ή μεταποίηση
 1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις


text:
θεωρούνται ως ανεπαρκείς
 για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι προϋποθέσεις
 του άρθρου 6:
 α) εργασίες συντήρησης που εξασφαλίζουν τη διατήρηση των εμπορευμάτων σε καλή κατάσταση κατά τη
 μεταφορά και αποθήκευσή τους·
 β) οι διαιρέσεις και συνενώσεις δεμάτων·
 γ) πλύσιμο, καθάρισμα· αφαίρεση σκόνης, οξειδίων, ελαίων, χρωμάτων ή άλλων επικαλύψεων·
 δ) σιδέρωμα κλωστοϋφαντουργικών ειδών·
 ε) απλές εργασίες βαφής και στίλβωσης·
 στ) αποφλοίωση, μερική ή ολική λεύκανση, στίλβωση και γυάλισμα δημητριακών και ρυζιού·
 ζ) εργασίες για το χρωματισμό ζάχαρης και την κατασκευή κύβων ζάχαρης·
 η) αφαίρεση του φλοιού, των κουκουτσιών και του κελύφους φρούτων, καρπών και λαχανικών·
 θ) ακόνισμα, απλή λείανση ή απλός τεμαχισμός·
 ι) κοσκίνισμα, διαλογή, ταξινόμηση, κατάταξη, διαβάθμιση, συνδυασμός· (συμπεριλαμβανομένης της σύνθεσης
 σειρών εμπορευμάτων)·
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/25
 ια) απλή τοποθέτηση σε φιάλες, δοχεία, φιαλίδια, σάκους, κουτιά, στερέωση επί λεπτοσανίδων κ.λπ. και κάθε
 άλλη απλή εργασία συσκευασίας·
 ιβ) επίθεση ή εκτύπωση σημάτων, ετικετών, λογοτύπων ή άλλων παρόμοιων διακριτικών σημείων στα προϊόντα ή
 στις συσκευασίες τους·
 ιγ) απλή ανάμειξη προϊόντων, έστω και διαφορετικού είδους·
 ιδ) απλή συνένωση μερών για την κατασκευή ενός πλήρους προϊόντος ή αποσυναρμολόγηση προϊόντων στα μέρη
 τους·
 ιε) ο συνδυασμός δύο ή περισσοτέρων εργασιών που προβλέπονται στα στοιχεία α) έως ιδ)·
 ιστ) η σφαγή ζώων.
 2. Όλες οι εργασίες που διενεργούνται εντός της Κοινότητας ή της Ελβετίας σε συγκεκριμένο προϊόν πρέπει να
 εξετάζονται από κοινού, όταν πρόκειται να οριστεί, αν η πραγματοποιηθείσα επεξεργασία ή μεταποίηση του
 προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1.
 Άρθρο 8
 Μονάδα χαρακτηρισμού
 1. Η μονάδα χαρακτηρισμού για την εφαρμογή των διατάξεων του παρόντος πρωτοκόλλου συνίσταται σε ένα
 συγκεκριμένο προϊόν, το οποίο θεωρείται ως η μονάδα βάσης για τον προσδιορισμό της κατάταξης σύμφωνα με
 την ονοματολογία του εναρμονισμένου συστήματος.
 Σύμφωνα με αυτά:
 α) όταν ένα προϊόν αποτελούμενο από ομάδα ή από σύνολο συναρμολογηθέντων ειδών κατατάσσεται, σύμφωνα
 με το εναρμονισμένο σύστημα, σε μία μόνον κλάση, το όλον αποτελεί τη μονάδα χαρακτηρισμού·
 β) όταν μια αποστολή αποτελείται από ορισμένα πανομοιότυπα προϊόντα που κατατάσσονται στην ίδια κλάση του
 εναρμονισμένου συστήματος, κάθε προϊόν πρέπει να λαμβάνεται υπόψη χωριστά κατά την εφαρμογή των
 διατάξεων του παρόντος πρωτοκόλλου.
 2. Όταν, κατ' εφαρμογή του γενικού κανόνα 5 του εναρμονισμένου συστήματος, οι συσκευασίες κατατάσσονται
 με τα εμπορεύματα που περιέχουν, τότε θεωρείται ότι αποτελούν σύνολο με αυτά τα εμπορεύματα για τον
 προσδιορισμό της καταγωγής.
 Άρθρο 9
 Εξαρτήματα, ανταλλακτικά και εργαλεία
 Τα εξαρτήματα, ανταλλακτικά και εργαλεία, που παραδίδονται μαζί με ένα είδος εξοπλισμού, μηχανή, συσκευή ή
 όχημα, αποτελούν μέρος του κανονικού τους εξοπλισμού και συμπεριλαμβάνονται στην τιμή του τελευταίου ή δεν
 τιμολογούνται ιδιαιτέρως, θεωρούνται ότι αποτελούν ένα σύνολο με το εν λόγω υλικό, τη μηχανή, τη συσκευή ή
 το όχημα.
 Άρθρο 10
 Συνδυασμοί εμπορευμάτων
 Κατά την έννοια του γενικού κανόνα 3 του εναρμονισμένου συστήματος, οι συνδυασμοί θεωρούνται καταγόμενα
 προϊόντα όταν όλα τα συστατικά μέρη τους είναι καταγόμενα προϊόντα. Ωστόσο, συνδυασμός εμπορευμάτων
 αποτελούμενος από προϊόντα καταγόμενα και μη θεωρείται στο σύνολό του καταγόμενος, υπό τον όρο ότι η
 αξία των μη καταγόμενων προϊόντων δεν υπερβαίνει το


text:
15 % της τιμής εκ του εργοστασίου του συνδυασμού.
 ---pagebreak--- L 352/26 EL Επίσημη Εφημερίδα της Ευρωπαϊκής Ένωσης 27.11.2004
 Άρθρο 11
 Ουδέτερα στοιχεία
 Για να προσδιοριστεί εάν ένα προϊόν έχει τον χαρακτήρα καταγωγής, δεν είναι αναγκαίο να καθορίζεται η
 καταγωγή των παρακάτω που χρησιμοποιούνται, ενδεχομένως, για την παραγωγή του:
 α) της ηλεκτρικής ενέργειας και των καυσίμων·
 β) των εγκαταστάσεων και του εξοπλισμού·
 γ) των μηχανημάτων και εργαλείων·
 δ) των προϊόντων που δεν υπεισέρχονται ή δεν πρόκειται να υπεισέλθουν στην τελική σύνθεση του προϊόντος.
 ΤΙΤΛΟΣ ΙΙΙ
 ΕΔΑΦΙΚΕΣ ΠΡΟΫΠΟΘΕΣΕΙΣ
 Άρθρο 12
 Αρχή της εδαφικότητας
 1. Οι όροι του τίτλου II σχετικά με την απόκτηση του χαρακτήρα καταγωγής, πρέπει να πληρούνται ανελλιπώς
 στην Κοινότητα ή την Ελβετία, με την επιφύλαξη του άρθρου 2 παράγραφος 1 στοιχείο γ), των άρθρων 3 και 4
 και της παραγράφου 3 του παρόντος άρθρου.
 2. Αν καταγόμενα εμπορεύματα, που έχουν εξαχθεί από την Κοινότητα ή την Ελβετία προς άλλη χώρα,
 επανεισαχθούν, πρέπει να θεωρούνται, με την επιφύλαξη των άρθρων 3 και 4, ως μη καταγόμενα, εκτός εάν
 μπορεί να αποδειχθεί κατά τρόπο ικανοποιητικό στις τελωνειακές αρχές ότι:
 α) τα επανεισαγόμενα εμπορεύματα είναι τα ίδια με τα εμπορεύματα που εξήχθησαν·
 και
 β) δεν έχουν υποστεί καμία εργασία πέραν εκείνων που ήταν αναγκαίες για τη διατήρησή τους σε καλή κατά-
 σταση, ενόσω βρίσκονταν στην εν λόγω χώρα ή κατά την εξαγωγή τους.
 3. Η απόκτηση του χαρακτήρα καταγωγής σύμφωνα με τους όρους του τίτλου II, δεν επηρεάζεται από
 ενδεχόμενη επεξεργασία ή μεταποίηση που πραγματοποιήθηκε εκτός της Κοινότητας ή της Ελβετίας επί υλών,
 οι οποίες είχαν εξαχθεί από την Κοινότητα ή την Ελβετία και επανεισήχθησαν στη συνέχεια, υπό τον όρο:
 α) ότι οι εν λόγω ύλες είχαν παραχθεί εξ ολοκλήρου στην Κοινότητα ή στη Ελβετία ή είχαν υποστεί σε αυτές, πριν
 από την εξαγωγή τους, επεξεργασία ή μεταποίηση πέραν από τις ανεπαρκείς εργασίες που απαριθμούνται στο
 άρθρο 7·
 και
 β) ότι μπορεί να αποδειχθεί κατά τρόπο ικανοποιητικό στις τελωνειακές αρχές ότι:
 i) τα επανεισαγόμενα εμπορεύματα προέκυψαν από την επεξεργασία ή τη μεταποίηση των υλών που εξήχθη-
 σαν·
 και
 ii) η συνολική προστιθέμενη αξία που αποκτήθηκε εκτός της Κοινότητας ή της Ελβετίας με την εφαρμογή του
 παρόντος άρθρου, δεν υπερβαίνει το 10 % της τιμής εκ του εργοστασίου του τελικού προϊόντος, στο οποίο
 ζητείται να αποδοθεί ο χαρακτήρας καταγωγής.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/27
 4. Για την εφαρμογή της παραγράφου 3, οι όροι που αναφέρονται στον τίτλο II και αφορούν την απόκτηση
 του χαρακτήρα καταγωγής, δεν ισχύουν όσον αφορά τις επεξεργασίες ή μεταποιήσεις που πραγματοποιούνται
 εκτός της Κοινότητας ή της Ελβετίας. Εντούτοις, όταν για τη διαπίστωση του χαρακτήρα καταγωγής του αντί-
 στοιχου τελικού προϊόντος, εφαρμόζεται κανόνας που παρατίθεται στον πίνακα του παραρτήματος II και καθορίζει
 τη μέγιστη αξία όλων των μη καταγόμενων υλών, η συνολική αξία των μη καταγόμενων υλών που ενσωματώνονται
 στο έδαφος του ενδιαφερόμενου μέρους και η συνολική προστιθέμενη αξία που αποκτήθηκε εκτός της Κοινότητας
 ή της Ελβετίας κατ' εφαρμογή του παρόντος άρθρου, πρέπει να μην υπερβαίνουν το προβλεπόμενο ποσοστό.
 5. Για την εφαρμογή των


text:
παραγράφων 3 και 4, ως «συνολική προστιθέμενη αξία» νοείται το σύνολο του
 κόστους που προκύπτει εκτός της Κοινότητας ή της Ελβετίας, συμπεριλαμβανομένης της αξίας των υλών που
 ενσωματώνονται εκεί.
 6. Οι παράγραφοι 3 και 4 δεν εφαρμόζονται όσον αφορά τα προϊόντα που δεν πληρούν τους όρους που
 προβλέπονται στον πίνακα του παραρτήματος II και τα οποία μπορεί να θεωρηθεί ότι έχουν υποστεί επαρκή
 επεξεργασία ή μεταποίηση μόνον κατ’ εφαρμογή των γενικών αξιών του άρθρου 6 παράγραφος 2.
 7. Οι παράγραφοι 3 και 4 δεν εφαρμόζονται όσον αφορά τα προϊόντα των κεφαλαίων 50 έως 63 του
 εναρμονισμένου συστήματος.
 8. Οι επεξεργασίες ή μεταποιήσεις που πραγματοποιούνται εκτός της Κοινότητας ή της Ελβετίας και καλύπτο-
 νται από το παρόν άρθρο, πραγματοποιούνται υπό τους όρους του καθεστώτος τελειοποίησης προς επανεισαγωγή
 ή παρόμοιου συστήματος.
 Άρθρο 13
 Απευθείας μεταφορά
 1. Η προτιμησιακή μεταχείριση που προβλέπεται από τη συμφωνία εφαρμόζεται μόνο στα προϊόντα που
 πληρούν τις προϋποθέσεις του παρόντος πρωτοκόλλου και μεταφέρονται απευθείας μεταξύ της Κοινότητας και
 της Ελβετίας ή μέσω των εδαφών των άλλων χωρών που αναφέρονται στα άρθρα 3 και 4. Ωστόσο, προϊόντα που
 αποτελούν μία και μόνον αποστολή μπορούν να μεταφερθούν μέσω άλλων εδαφών με, ενδεχομένως, μεταφόρτωση
 ή προσωρινή αποθήκευση σ’ αυτό το έδαφος, υπό τον όρο ότι τα προϊόντα παραμένουν υπό την επιτήρηση των
 τελωνειακών αρχών της χώρας διαμετακόμισης ή αποθήκευσης και ότι δεν υφίστανται εκεί άλλες εργασίες εκτός
 από την εκφόρτωση, την επαναφόρτωση ή οποιαδήποτε άλλη εργασία που αποβλέπει στη διατήρησή τους σε καλή
 κατάσταση.
 Τα καταγόμενα προϊόντα μπορούν να μεταφερθούν με αγωγούς μέσω εδάφους άλλου από εκείνο της Κοινότητας ή
 της Ελβετίας.
 2. Για να αποδειχθεί ότι πληρούνται οι προϋποθέσεις που αναφέρονται στην παράγραφο 1 προσκομίζεται στις
 αρμόδιες τελωνειακές αρχές της χώρας εισαγωγής:
 α) ενιαίο έγγραφο μεταφοράς που καλύπτει τη διέλευση από τη χώρα εξαγωγής μέσω της χώρας διαμετακόμισης·
 ή
 β) βεβαίωση που χορηγείται από τις τελωνειακές αρχές της χώρας διαμετακόμισης και η οποία:
 i) παρέχει ακριβή περιγραφή των προϊόντων·
 ii) αναφέρει τις ημερομηνίες εκφόρτωσης και επαναφόρτωσης των προϊόντων και, όταν χρειάζεται, τα ονόματα
 των πλοίων ή άλλων μεταφορικών μέσων που χρησιμοποιήθηκαν·
 και
 iii) πιστοποιεί τις συνθήκες υπό τις οποίες τα προϊόντα παρέμειναν στη χώρα διαμετακόμισης· ή
 γ) ελλείψει αυτών, οποιοδήποτε αποδεικτικό έγγραφο.
 ---pagebreak--- L 352/28 EL Επίσημη Εφημερίδα της Ευρωπαϊκής Ένωσης 27.11.2004
 Άρθρο 14
 Εκθέσεις
 1. Προϊόντα καταγωγής που αποστέλλονται για να συμμετάσχουν σε έκθεση σε χώρα άλλη από αυτές που
 αναφέρονται στα άρθρα 3 και 4 και πωλούνται μετά την έκθεση για να εισαχθούν στην Κοινότητα ή στην Ελβετία
 εμπίπτουν κατά την εισαγωγή στις διατάξεις της συμφωνίας, υπό τον όρο ότι αποδεικνύεται στις τελωνειακές αρχές
 ότι:
 α) εξαγωγέας απέστειλε τα εμπορεύματα αυτά από την Κοινότητα ή την Ελβετία στη χώρα της έκθεσης και τα
 εξέθεσε εκεί·
 β) ο αυτός εξαγωγέας πούλησε τα εν λόγω προϊόντα ή τα μεταβίβασε κατά άλλον τρόπο σε παραλήπτη στην
 Κοινότητα ή στην Ελβετία·
 γ) τα προϊόντα απεστάλησαν, κατά τη διάρκεια της έκθεσης ή αμέσως μετά, στην κατάσταση στην οποία είχαν
 αποσταλεί στην έκθεση·
 και
 δ) τα προϊόντα, από τη στιγμή που απεστάλησαν στην έκθεση,


text:
δεν χρησιμοποιήθηκαν για σκοπούς άλλους από
 την επίδειξη στη συγκεκριμένη έκθεση.
 2. Πιστοποιητικό καταγωγής πρέπει να εκδίδεται ή να συντάσσεται σύμφωνα με τις διατάξεις του τίτλου V και
 να υποβάλλεται στις τελωνειακές αρχές της χώρας εισαγωγής κατά το συνήθη τρόπο. Στο πιστοποιητικό ανα-
 γράφεται το όνομα και η διεύθυνση της έκθεσης. Είναι δυνατό να ζητηθούν, όπου κρίνεται αναγκαίο, συμπλη-
 ρωματικές έγγραφες αποδείξεις σχετικά με τη φύση των προϊόντων και τις συνθήκες στις οποίες εκτέθηκαν τα
 προϊόντα.
 3. Η παράγραφος 1 ισχύει για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα,
 εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα
 ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα
 παραμένουν υπό τελωνειακό έλεγχο.
 ΤΙΤΛΟΣ IV
 ΕΠΙΣΤΡΟΦΗ Ή ΑΠΑΛΛΑΓΗ ΑΠΟ ΔΑΣΜΟΥΣ
 Άρθρο 15
 Απαγόρευση επιστροφής δασμών ή απαλλαγής από δασμούς
 1. α) Οι μη καταγόμενες ύλες που χρησιμοποιούνται για την κατασκευή προϊόντων καταγωγής Κοινότητας,
 Ελβετίας ή μιας από τις άλλες χώρες που αναφέρονται στα άρθρα 3 και 4, για τις οποίες εκδίδεται ή
 συντάσσεται πιστοποιητικό καταγωγής σύμφωνα με τις διατάξεις του τίτλου V, δεν αποτελούν στην Κοι-
 νότητα ή στην Ελβετία αντικείμενο επιστροφής δασμών ή απαλλαγής από δασμούς οποιουδήποτε είδους.
 β) Τα προϊόντα που υπάγονται στο κεφάλαιο 3 και στις κλάσεις 1604 και 1605 του εναρμονισμένου
 συστήματος, καταγωγής Κοινότητας, όπως προβλέπεται στο άρθρο 2 παράγραφος 1 στοιχείο γ), για τα
 οποία εκδίδεται ή συντάσσεται πιστοποιητικό καταγωγής σύμφωνα με τις διατάξεις του τίτλου V, δεν
 αποτελούν στην Κοινότητα αντικείμενο επιστροφής δασμών ή απαλλαγής από δασμούς οποιουδήποτε
 είδους.
 2. Η απαγόρευση της παραγράφου 1 εφαρμόζεται σε κάθε ρύθμιση για επιστροφή, διαγραφή ή μη καταβολή,
 πλήρη ή μερική, δασμών ή επιβαρύνσεων ισοδυνάμου αποτελέσματος, που επιβάλλονται, στην Κοινότητα ή στην
 Ελβετία, σε ύλες που χρησιμοποιήθηκαν για την κατασκευή, καθώς και στα προϊόντα που καλύπτονται από την
 παράγραφο 1, στοιχείο β), σε περίπτωση που αυτή η επιστροφή, διαγραφή, η μη καταβολή εφαρμόζεται, ρητά ή
 στην πράξη, όταν τα προϊόντα που παράγονται από τις εν λόγω ύλες εξάγονται και όχι όταν διατίθενται στην
 κατανάλωση σε αυτές.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/29
 3. Ο εξαγωγέας προϊόντων που καλύπτονται από πιστοποιητικό καταγωγής πρέπει να είναι έτοιμος να υποβάλει
 ανά πάσα στιγμή, εάν ζητηθεί από τις τελωνειακές αρχές, όλα τα κατάλληλα έγγραφα που αποδεικνύουν ότι δεν
 έχει επιτραπεί επιστροφή, όσον αφορά τις μη καταγόμενες ύλες που χρησιμοποιήθηκαν για την κατασκευή των
 σχετικών προϊόντων και ότι όλοι οι δασμοί ή επιβαρύνσεις ισοδυνάμου αποτελέσματος που αντιστοιχούν σε αυτές
 τις ύλες έχουν πράγματι καταβληθεί.
 4. Οι διατάξεις των παραγράφων 1 έως 3 εφαρμόζονται επίσης όσον αφορά τη συσκευασία κατά την έννοια
 του άρθρου 8 παράγραφος 2, τα εξαρτήματα, τα ανταλλακτικά και τα εργαλεία κατά την έννοια του άρθρου 9 και
 τους συνδυασμούς εμπορευμάτων κατά την έννοια του άρθρου 10, όταν αυτά δεν αποτελούν είδη καταγωγής.
 5. Οι διατάξεις των παραγράφων 1 έως 4 ισχύουν μόνο για τις ύλες που ανήκουν στο είδος που αφορά η
 συμφωνία. Περαιτέρω, αυτές δεν εμποδίζουν την εφαρμογή συστήματος επιστροφών για τα γεωργικά


text:
προϊόντα
 κατά την εξαγωγή, που ισχύει για κάθε εξαγωγή σύμφωνα με τις διατάξεις της συμφωνίας.
 ΤΙΤΛΟΣ V
 ΑΠΟΔΕΙΞΗ ΚΑΤΑΓΩΓΗΣ
 Άρθρο 16
 Γενικές διατάξεις
 1. Τα προϊόντα καταγωγής Κοινότητας, κατά την εισαγωγή τους στη Ελβετία και τα προϊόντα καταγωγής
 Ελβετίας, κατά την εισαγωγή τους στην Κοινότητα, υπάγονται στην παρούσα συμφωνία, εφόσον προσκομιστεί:
 α) πιστοποιητικό κυκλοφορίας εμπορευμάτων EUR.1, υπόδειγμα του οποίου παρατίθεται στο παράρτημα ΙΙΙ· ή
 β) στις περιπτώσεις που ορίζονται στο άρθρο 21 παράγραφος 1, δήλωση που αποκαλείται στη συνέχεια «δήλωση
 τιμολογίου», που αναγράφει ο εξαγωγέας στο τιμολόγιο, στο δελτίο παράδοσης ή σε κάθε άλλο εμπορικό
 έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της
 ταυτότητάς τους· το κείμενο της δήλωσης τιμολογίου παρατίθεται στο παράρτημα ΙV.
 2. Κατά παρέκκλιση της παραγράφου 1, προϊόντα καταγωγής κατά την έννοια του παρόντος πρωτοκόλλου
 εμπίπτουν, στις περιπτώσεις που αναφέρονται στο άρθρο 26, στη συμφωνία, χωρίς να είναι αναγκαία η υποβολή
 κανενός από τα προαναφερθέντα έγγραφα.
 Άρθρο 17
 Διαδικασία έκδοσης πιστοποιητικού κυκλοφορίας εμπορευμάτων EUR.1
 1. Το πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές της χώρας
 εξαγωγής μετά από γραπτή αίτηση, που υποβάλλεται από τον εξαγωγέα ή, υπ' ευθύνη του εξαγωγέα, από τον
 εξουσιοδοτημένο αντιπρόσωπό του.
 2. Για το σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το πιστοποιητικό
 κυκλοφορίας EUR.1 καθώς και το έντυπο της αίτησης, υποδείγματα των οποίων παρατίθενται στο παράρτημα ΙΙΙ.
 Τα έντυπα αυτά πρέπει να συμπληρώνονται σε μια από τις γλώσσες στις οποίες έχει εκδοθεί η συμφωνία, σύμφωνα
 με τις διατάξεις της εθνικής νομοθεσίας του κράτους εξαγωγής. Αν αυτά είναι χειρόγραφα, πρέπει να συμπλη-
 ρώνονται με μελάνι και ευανάγνωστους χαρακτήρες. Η περιγραφή των προϊόντων πρέπει να αναφέρεται στη θέση
 που προορίζεται γι' αυτό το σκοπό χωρίς να παρεμβάλλονται κενά διάστιχα. Όταν στο πλαίσιο υπάρχουν κενές
 γραμμές, πρέπει να σύρεται οριζόντια γραμμή κάτω από την τελευταία γραμμή της περιγραφής και να διαγραμ-
 μίζεται ο κενός χώρος.
 ---pagebreak--- L 352/30 EL Επίσημη Εφημερίδα της Ευρωπαϊκής Ένωσης 27.11.2004
 3. Ο εξαγωγέας που ζητεί την έκδοση πιστοποιητικού κυκλοφορίας εμπορευμάτων EUR.1 πρέπει να είναι σε
 θέση να υποβάλει ανά πάσα στιγμή, εάν του ζητηθεί από τις τελωνειακές αρχές της χώρας εξαγωγής στην οποία
 εκδίδεται το πιστοποιητικό κυκλοφορίας EUR.1, κάθε κατάλληλο έγγραφο για την απόδειξη του χαρακτήρα
 καταγωγής των σχετικών προϊόντων καθώς και της τήρησης των λοιπών όρων του παρόντος πρωτοκόλλου.
 4. Το πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές κράτους μέλους
 της Κοινότητας ή της Ελβετίας, εάν τα σχετικά προϊόντα μπορούν να θεωρηθούν ως προϊόντα καταγόμενα από την
 Κοινότητα, την Ελβετία ή κάποια από τις άλλες χώρες που αναφέρονται στα άρθρα 3 και 4 και πληρούν τις λοιπές
 προϋποθέσεις του παρόντος πρωτοκόλλου.
 5. Οι τελωνειακές αρχές που εκδίδουν το πιστοποιητικό λαμβάνουν όλα τα αναγκαία μέτρα για την επαλήθευση
 του χαρακτήρα καταγωγής των προϊόντων και της εκπλήρωσης των λοιπών όρων του παρόντος πρωτοκόλλου. Για
 το σκοπό αυτό, αυτές έχουν το δικαίωμα να ζητούν την προσκόμιση κάθε αποδεικτικού στοιχείου και να
 διενεργούν ελέγχους των λογιστικών βιβλίων του εξαγωγέα καθώς και οποιονδήποτε άλλο έλεγχο κρίνουν ανα-
 γκαίο. Εξασφαλίζουν


text:
επίσης την ορθή συμπλήρωση των εντύπων που αναφέρονται στην παράγραφο 2. Ιδίως,
 ελέγχουν αν ο χώρος που προορίζεται για την περιγραφή των προϊόντων έχει συμπληρωθεί κατά τρόπο που να
 αποκλείει οποιαδήποτε πιθανότητα δολίων προσθηκών.
 6. Η ημερομηνία έκδοσης του πιστοποιητικού κυκλοφορίας εμπορευμάτων EUR.1 αναγράφεται στη θέση 11
 του πιστοποιητικού.
 7. Πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές και τίθεται στη
 διάθεση του εξαγωγέα, μόλις πραγματοποιηθεί ή εξασφαλισθεί πραγματική εξαγωγή.
 Άρθρο 18
 Εκ των υστέρων έκδοση πιστοποιητικού κυκλοφορίας EUR.1
 1. Κατά παρέκκλιση του άρθρου 17 παράγραφος 7, το πιστοποιητικό κυκλοφορίας εμπορευμάτων EUR.1
 μπορεί, σε εξαιρετικές περιπτώσεις, να εκδοθεί και μετά την εξαγωγή των προϊόντων τα οποία αφορά, αν:
 α) δεν είχε εκδοθεί κατά τη στιγμή της εξαγωγής συνεπεία λαθών, ακουσίων παραλείψεων ή ειδικών περιστάσεων·
 ή
 β) αποδεικνύεται κατά τρόπο ικανοποιητικό στις τελωνειακές αρχές ότι εκδόθηκε πιστοποιητικό κυκλοφορίας
 EUR.1, το οποίο δεν έγινε δεκτό κατά την εισαγωγή για τεχνικούς λόγους.
 2. Για την εφαρμογή της παραγράφου 1, ο εξαγωγέας στην αίτησή του πρέπει να αναφέρει τον τόπο και την
 ημερομηνία της εξαγωγής των προϊόντων τα οποία αφορά το πιστοποιητικό κυκλοφορίας EUR.1, καθώς και τους
 λόγους για τους οποίους υποβάλλει την αίτηση.
 3. Οι τελωνειακές αρχές είναι δυνατόν να εκδώσουν εκ των υστέρων πιστοποιητικό κυκλοφορίας EUR.1, μόνον
 αφού επαληθεύσουν ότι τα στοιχεία που περιέχονται στην αίτηση του εξαγωγέα ανταποκρίνονται σε εκείνα του
 αντίστοιχου φακέλου.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/31
 4. Τα πιστοποιητικά κυκλοφορίας EUR.1 που εκδίδονται εκ των υστέρων πρέπει να φέρουν μία από τις
 ακόλουθες φράσεις:
 ES «EXPEDIDO A POSTERIORI»
 DA «UDSTEDT EFTERFØLGENDE»
 DE «NACHTRÄGLICH AUSGESTELLT»
 EL «ΕΚΔΟΘΕΝ ΕΚ ΤΩΝ ΥΣΤΕΡΩΝ»
 EN «ISSUED RETROSPECTIVELY»
 FR «DÉLIVRÉ A POSTERIORI»
 IT «RILASCIATO A POSTERIORI»
 NL «AFGEGEVEN A POSTERIORI»
 PT «EMITIDO A POSTERIORI»
 FI «ANNETTU JÄLKIKÄTEEN»
 SV «UTFÄRDAT I EFTERHAND».
 5. Η φράση που αναφέρεται στην παράγραφο 4 εγγράφεται στο πλαίσιο «παρατηρήσεις» του πιστοποιητικού
 κυκλοφορίας εμπορευμάτων EUR.1.
 Άρθρο 19
 Έκδοση αντιγράφου του πιστοποιητικού κυκλοφορίας εμπορευμάτων EUR.1
 1. Σε περίπτωση κλοπής, απώλειας ή καταστροφής ενός πιστοποιητικού EUR.1, ο εξαγωγέας μπορεί να ζητήσει
 από τις τελωνειακές αρχές που το εξέδωσαν αντίγραφο που συμπληρώνεται βάσει των εγγράφων εξαγωγής που
 κατέχουν.
 2. Το αντίγραφο που εκδίδεται, κατ' αυτόν τον τρόπο, πρέπει να φέρει μία από τις ακόλουθες ενδείξεις:
 ES «DUPLICADO»
 DA «DUPLIKAT»
 DE «DUPLIKAT»
 EL «ΑΝΤΙΓΡΑΦΟ»
 EN «DUPLICATE»
 FR «DUPLICATA»
 IT «DUPLICATO»
 NL «DUPLICAAT»
 PT «SEGUNDA VIA»
 FI «KAKSOISKAPPALE»
 SV «DUPLIKAT».
 3. Η λέξη που αναφέρεται στην παράγραφο 2 εγγράφεται στη θέση «παρατηρήσεις» του αντιγράφου του
 πιστοποιητικού κυκλοφορίας εμπορευμάτων EUR.1
 4. Το αντίγραφο που πρέπει να φέρει την ημερομηνία έκδοσης του πρωτοτύπου πιστοποιητικού κυκλοφορίας
 εμπορευμάτων EUR.1, αρχίζει να ισχύει από την εν λόγω ημερομηνία.
 Άρθρο 20
 Έκδοση πιστοποιητικών κυκλοφορίας EUR.1 βάσει προηγουμένως εκδοθέντων ή συνταχθέντων πιστο-
 ποιητικών καταγωγής
 Όταν προϊόντα καταγωγής υφίστανται σε έλεγχο εκ μέρους τελωνείου της Κοινότητας ή της Ελβετίας, είναι δυνατή
 η αντικατάσταση του πρωτοτύπου του πιστοποιητικού καταγωγής από ένα ή περισσότερα πιστοποιητικά κυκλο-
 φορίας EUR.1 με σκοπό την αποστολή όλων ή ορισμένων από τα προϊόντα αυτά αλλού στην Κοινότητα ή την
 Ελβετία. Τα πιστοποιητικά αντικατάστασης EUR.1, εκδίδονται από


text:
το τελωνείο στον έλεγχο του οποίου υποβάλ-
 λονται τα προϊόντα.
 ---pagebreak--- L 352/32 EL Επίσημη Εφημερίδα της Ευρωπαϊκής Ένωσης 27.11.2004
 Άρθρο 20α
 Λογιστικός διαχωρισμός
 1. Όταν η χωριστή διατήρηση αποθεμάτων καταγόμενων και μη καταγόμενων υλών πανομοιότυπων και εναλ-
 λασσόμενων συνεπάγεται υψηλό κόστος ή σημαντικά προβλήματα, οι τελωνειακές αρχές έχουν τη δυνατότητα μετά
 από γραπτή αίτηση των ενδιαφερομένων να επιτρέπουν την εφαρμογή της μεθόδου του λεγόμενου «λογιστικού
 διαχωρισμού» για τη διαχείριση αυτών των αποθεμάτων.
 2. Η μέθοδος αυτή πρέπει να μπορεί να διασφαλίσει ότι, για συγκεκριμένη περίοδο αναφοράς, ο αριθμός των
 παραγόμενων προϊόντων που θα ήταν δυνατό να θεωρηθούν ως «καταγόμενα» είναι ο ίδιος με αυτόν που θα είχε
 προκύψει αν είχε υπάρξει φυσικός διαχωρισμός των αποθεμάτων.
 3. Οι τελωνειακές αρχές έχουν την ευχέρεια να παρέχουν την εν λόγω άδεια, εφόσον πληρούνται οι προϋπο-
 θέσεις που κρίνονται αναγκαίες.
 4. Η μέθοδος αυτή διαμορφώνεται και εφαρμόζεται βάσει των γενικών λογιστικών αρχών που ισχύουν στη χώρα
 παραγωγής του προϊόντος.
 5. Ο δικαιούχος της εν λόγω διευκόλυνσης μπορεί να εκδίδει ή να ζητεί την έκδοση πιστοποιητικών κατα-
 γωγής, κατά περίπτωση, για την ποσότητα των προϊόντων που δύνανται να θεωρούνται ως καταγόμενα. Μετά από
 αίτηση των τελωνειακών αρχών, ο δικαιούχος υποβάλλει δήλωση σχετικά με τον τρόπο διαχείρισης των ποσοτήτων.
 6. Οι τελωνειακές αρχές παρακολουθούν τον τρόπο χρησιμοποίησης της άδειας και μπορούν να την ανακαλούν
 ανά πάσα στιγμή, εφόσον ο δικαιούχος την χρησιμοποιεί κατά το μη δέοντα τρόπο ή δεν πληροί οποιαδήποτε από
 τις λοιπές προϋποθέσεις που παρατίθενται στο παρόν πρωτόκολλο.
 Άρθρο 21
 Όροι για τη σύνταξη δήλωσης τιμολογίου
 1. Η δήλωση τιμολογίου που αναφέρεται στο άρθρο 16 παράγραφος 1 στοιχείο β) μπορεί να συνταχθεί:
 α) από εγκεκριμένο εξαγωγέα κατά την έννοια του άρθρου 22·
 ή
 β) από οποιονδήποτε εξαγωγέα για κάθε αποστολή που αποτελείται από ένα ή περισσότερα δέματα, τα οποία
 περιέχουν προϊόντα καταγωγής, των οποίων η συνολική αξία δεν υπερβαίνει τα 6 000 EUR.
 2. Μπορεί να συνταχθεί δήλωση τιμολογίου αν τα σχετικά προϊόντα μπορούν να θεωρηθούν ως προϊόντα
 καταγωγής Κοινότητας, Ελβετίας ή μιας από τις άλλες χώρες που αναφέρονται στα άρθρα 3 και 4 και πληρούν
 τις λοιπές απαιτήσεις του παρόντος πρωτοκόλλου.
 3. Ο εξαγωγέας που συντάσσει δήλωση τιμολογίου πρέπει να είναι σε θέση να προσκομίσει ανά πάσα στιγμή,
 εάν του ζητηθεί από τις τελωνειακές αρχές της χώρας εξαγωγής, κάθε κατάλληλο έγγραφο που αποδεικνύει το
 χαρακτήρα καταγωγής των εν λόγω προϊόντων καθώς και την τήρηση των λοιπών όρων του παρόντος πρωτο-
 κόλλου.
 4. Η δήλωση τιμολογίου πρέπει να συντάσσεται από τον εξαγωγέα με δακτυλογράφηση, με σφραγίδα ή με
 εκτύπωση στο τιμολόγιο, το δελτίο παράδοσης ή άλλο εμπορικό έγγραφο της δήλωσης, το κείμενο της οποίας
 παρατίθεται στο παράρτημα IV, σε μια από τις γλώσσες που χρησιμοποιούνται στο εν λόγω παράρτημα και
 σύμφωνα με τις διατάξεις της εθνικής νομοθεσίας της χώρας εξαγωγής. Αν η δήλωση είναι χειρόγραφη, πρέπει
 να γράφεται με μελάνι και με ευανάγνωστους χαρακτήρες.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/33
 5. Οι δηλώσεις τιμολογίου πρέπει να φέρουν το πρωτότυπο της χειρόγραφης υπογραφής του εξαγωγέα.
 Ωστόσο, δεν απαιτείται από εγκεκριμένο


text:
εξαγωγέα κατά την έννοια του άρθρου 22 να υπογράφει τέτοιες
 δηλώσεις, υπό τον όρο ότι παρέχει στις τελωνειακές αρχές της χώρας εξαγωγής γραπτή ανάληψη υποχρέωσης
 για αποδοχή της πλήρους ευθύνης για τη δήλωση τιμολογίου από την οποία φαίνεται ότι οι εν λόγω δηλώσεις
 ισχύουν σαν να έφεραν πράγματι τη χειρόγραφη υπογραφή του.
 6. Η δήλωση τιμολογίου μπορεί να συντάσσεται από τον εξαγωγέα κατά την εξαγωγή των προϊόντων τα οποία
 αφορά ή μετά την εξαγωγή, υπό τον όρο ότι αυτή προσκομίζεται στη χώρα εισαγωγής το αργότερο δύο έτη μετά
 την εισαγωγή των προϊόντων τα οποία αφορά.
 Άρθρο 22
 Εγκεκριμένος εξαγωγέας
 1. Οι τελωνειακές αρχές της χώρας εξαγωγής μπορούν να επιτρέπουν σε κάθε εξαγωγέα, ο οποίος πραγματο-
 ποιεί συχνές αποστολές προϊόντων βάσει της συμφωνίας, να συντάσσει δηλώσεις τιμολογίου ανεξάρτητα από την
 αξία των σχετικών προϊόντων. Ο εξαγωγέας πρέπει να προσφέρει στις τελωνειακές αρχές όλες τις εγγυήσεις για την
 επαλήθευση του χαρακτήρα καταγωγής των προϊόντων καθώς και της εκπλήρωσης των λοιπών απαιτήσεων του
 παρόντος πρωτοκόλλου.
 2. Οι τελωνειακές αρχές μπορούν να παρέχουν την ιδιότητα εγκεκριμένου εξαγωγέα, υπό οιεσδήποτε προϋπο-
 θέσεις κρίνουν αναγκαίες.
 3. Οι τελωνειακές αρχές παρέχουν στον εγκεκριμένο εξαγωγέα αριθμό αδείας του τελωνείου, ο οποίος ανα-
 γράφεται στη δήλωση τιμολογίου.
 4. Οι τελωνειακές αρχές παρακολουθούν τη χρήση της άδειας από τον εγκεκριμένο εξαγωγέα.
 5. Οι τελωνειακές αρχές μπορούν να ανακαλούν την άδεια ανά πάσα στιγμή. Αυτό συμβαίνει όταν ο εγκε-
 κριμένος εξαγωγέας δεν προσφέρει πλέον τις εγγυήσεις που αναφέρονται στην παράγραφο 1, δεν πληροί πλέον
 τους όρους που αναφέρονται στην παράγραφο 2 ή δεν χρησιμοποιεί ορθά την άδεια.
 Άρθρο 23
 Διάρκεια ισχύος των πιστοποιητικών καταγωγής
 1. Το πιστοποιητικό καταγωγής ισχύει για τέσσερις μήνες από την ημερομηνία έκδοσης στη χώρα εξαγωγής και
 πρέπει να κατατίθεται εντός της προθεσμίας αυτής στις τελωνειακές αρχές της χώρας εισαγωγής.
 2. Τα πιστοποιητικά καταγωγής που κατατίθενται στις τελωνειακές αρχές της χώρας εισαγωγής μετά την
 παρέλευση της προθεσμίας υποβολής που προβλέπεται στην παράγραφο 1, μπορεί να γίνονται δεκτά για την
 εφαρμογή του προτιμησιακού καθεστώτος στην περίπτωση που η αδυναμία υποβολής των πιστοποιητικών αυτών
 εντός της καθορισμένης προθεσμίας οφείλεται σε εξαιρετικές περιστάσεις.
 3. Σε άλλες περιπτώσεις εκπρόθεσμης υποβολής οι τελωνειακές αρχές της χώρας εισαγωγής μπορούν να
 αποδέχονται τα πιστοποιητικά καταγωγής, όταν τα προϊόντα έχουν προσκομιστεί πριν από την εν λόγω τελική
 ημερομηνία.
 Άρθρο 24
 Υποβολή πιστοποιητικού καταγωγής
 Τα πιστοποιητικά καταγωγής υποβάλλονται στις τελωνειακές αρχές της χώρας εισαγωγής σύμφωνα με τις διαδι-
 κασίες που εφαρμόζονται στην εν λόγω χώρα. Οι εν λόγω αρχές μπορούν να ζητούν μετάφραση του πιστοποιη-
 τικού καταγωγής και μπορούν επίσης να ζητούν να συνοδεύεται η διασάφηση εισαγωγής από δήλωση του
 εισαγωγέα με την οποία να βεβαιώνεται ότι τα προϊόντα πληρούν τις προϋποθέσεις που απαιτούνται για την
 εφαρμογή της συμφωνίας.
 ---pagebreak--- L 352/34 EL Επίσημη Εφημερίδα της Ευρωπαϊκής Ένωσης 27.11.2004
 Άρθρο 25
 Εισαγωγή με τμηματικές αποστολές
 Όταν, μετά από αίτηση του εισαγωγέα και υπό τις προϋποθέσεις που καθορίζονται από τις τελωνειακές αρχές της
 χώρας εισαγωγής, αποσυναρμολογημένα ή μη συναρμολογημένα προϊόντα κατά την έννοια του γενικού κανόνα 2
 στοιχείο α) του εναρμονισμένου συστήματος, που υπάγονται στα τμήματα XVI και


text:
XVII ή στις κλάσεις 7308 και
 9406 του εναρμονισμένου συστήματος, εισάγονται με τμηματικές αποστολές, υποβάλλεται γι’ αυτά ενιαίο πιστο-
 ποιητικό καταγωγής στις τελωνειακές αρχές κατά την εισαγωγή της πρώτης τμηματικής αποστολής.
 Άρθρο 26
 Απαλλαγή από την υποχρέωση προσκόμισης πιστοποιητικού καταγωγής
 1. Γίνονται δεκτά ως καταγόμενα προϊόντα χωρίς να απαιτείται η κατάθεση πιστοποιητικού καταγωγής, τα
 προϊόντα που αποστέλλονται υπό μορφή μικροδεμάτων μεταξύ ιδιωτών ή που περιέχονται στις προσωπικές
 αποσκευές ταξιδιωτών, εφόσον πρόκειται για εισαγωγές χωρίς κανένα εμπορικό χαρακτήρα και τα εμπορεύματα
 δηλώνονται ως ανταποκρινόμενα στις απαιτήσεις του παρόντος πρωτοκόλλου και εφόσον δεν υπάρχει καμία
 αμφιβολία ως προς την ειλικρίνεια της σχετικής δήλωσης. Στην περίπτωση προϊόντων που αποστέλλονται ταχυ-
 δρομικώς, η δήλωση αυτή μπορεί να αναγράφεται στις δηλώσεις CN22/CN23 ή σε φύλλο χαρτιού που επισυνά-
 πτεται στο εν λόγω έγγραφο.
 2. Περιστασιακές εισαγωγές και εισαγωγές αποτελούμενες αποκλειστικά από προϊόντα για προσωπική χρήση
 των παραληπτών και των ταξιδιωτών ή των οικογενειών τους, δεν πρέπει να θεωρούνται ως εισαγωγές με εμπορικό
 χαρακτήρα, εάν είναι προφανές, λόγω της φύσης και της ποσότητας των προϊόντων, ότι δεν επιδιώκεται εμπορικός
 σκοπός.
 3. Περαιτέρω, η συνολική αξία των προϊόντων αυτών δεν πρέπει να υπερβαίνει τα 500 EUR στις περιπτώσεις
 μικροδεμάτων ή τα 1 200 EUR για τα προϊόντα που αποτελούν μέρος των προσωπικών αποσκευών των ταξιδιω-
 τών.
 Άρθρο 27
 Δικαιολογητικά
 Τα έγγραφα που αναφέρονται στο άρθρο 17 παράγραφος 3 και στο άρθρο 21 παράγραφος 3 που χρησιμο-
 ποιούνται για να αποδείξουν ότι τα προϊόντα που καλύπτονται από πιστοποιητικό κυκλοφορίας εμπορευμάτων
 EUR.1 ή από δήλωση τιμολογίου μπορούν πράγματι να θεωρηθούν ως προϊόντα καταγωγής Κοινότητας, Ελβετίας
 ή μιας από τις άλλες χώρες που αναφέρονται στα άρθρα 3 και 4 και πληρούν τις λοιπές απαιτήσεις του παρόντος
 πρωτοκόλλου, μπορούν να περιλαμβάνουν, μεταξύ άλλων, τα ακόλουθα:
 α) άμεση απόδειξη των διαδικασιών παραγωγής των σχετικών εμπορευμάτων τις οποίες έχει εφαρμόσει ο εξαγω-
 γέας ή ο προμηθευτής και οι οποίες περιλαμβάνονται π.χ. στα λογιστικά του βιβλία ή στα εσωτερικά λογιστικά
 του στοιχεία·
 β) έγγραφα τα οποία αποδεικνύουν τον χαρακτήρα καταγωγής των υλών που χρησιμοποιήθηκαν και τα οποία
 εκδόθηκαν ή συντάχθηκαν στην Κοινότητα ή την Ελβετία, όπου τα εν λόγω έγγραφα χρησιμοποιούνται
 σύμφωνα με την εθνική νομοθεσία·
 γ) έγγραφα που αποδεικνύουν ότι η επεξεργασία ή η μεταποίηση των υλών πραγματοποιήθηκε στην Κοινότητα ή
 την Ελβετία και τα οποία εκδόθηκαν ή συντάχθηκαν στην Κοινότητα ή την Ελβετία, όπου τα εν λόγω έγγραφα
 χρησιμοποιούνται σύμφωνα με την εθνική νομοθεσία·
 δ) πιστοποιητικά κυκλοφορίας εμπορευμάτων EUR.1 ή δηλώσεις τιμολογίου που αποδεικνύουν τον χαρακτήρα
 καταγωγής των υλών που χρησιμοποιήθηκαν, τα οποία εκδόθηκαν ή συντάχθηκαν στην Κοινότητα ή στην
 Ελβετία σύμφωνα με το παρόν πρωτόκολλο ή σε μια από τις άλλες χώρες που αναφέρονται στα άρθρα 3 και 4,
 σύμφωνα με κανόνες καταγωγής πανομοιότυπους με τους κανόνες του παρόντος πρωτοκόλλου·
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/35
 ε) την αναγκαία απόδειξη της επεξεργασίας ή μεταποίησης που έχουν υποστεί εκτός της Κοινότητας και της
 Ελβετίας σε εφαρμογή του άρθρου 12, αποδεικνύοντας ότι οι απαιτήσεις του εν λόγω άρθρου έχουν ικανο-
 ποιηθεί.
 Άρθρο 28
 Φύλαξη του πιστοποιητικών καταγωγής και των


text:
δικαιολογητικών εγγράφων
 1. Ο εξαγωγέας, που ζητεί την έκδοση πιστοποιητικού κυκλοφορίας εμπορευμάτων EUR.1, φυλάσσει επί τρία
 τουλάχιστον έτη τα έγγραφα που αναφέρονται στο άρθρο 17 παράγραφος 3.
 2. Ο εξαγωγέας που συντάσσει δήλωση τιμολογίου, φυλάσσει επί τρία τουλάχιστον έτη αντίγραφο της εν λόγω
 δήλωσης τιμολογίου καθώς και τα έγγραφα που αναφέρονται στο άρθρο 21 παράγραφος 3.
 3. Οι τελωνειακές αρχές της χώρας εξαγωγής που εκδίδουν πιστοποιητικό κυκλοφορίας εμπορευμάτων EUR.1,
 φυλάσσουν επί τρία τουλάχιστον έτη την αίτηση που αναφέρεται στο άρθρο 17 παράγραφος 2.
 4. Οι τελωνειακές αρχές της χώρας εισαγωγής φυλάσσουν επί τρία τουλάχιστον έτη τα πιστοποιητικά κυκλο-
 φορίας εμπορευμάτων EUR.1 και τις δηλώσεις τιμολογίου που υποβάλλονται σ’ αυτές.
 Άρθρο 29
 Διαφορές και λάθη εκτύπωσης
 1. Η διαπίστωση μικροδιαφορών μεταξύ των στοιχείων που αναφέρονται στο πιστοποιητικό καταγωγής και
 εκείνων που αναφέρονται στα έγγραφα που υποβάλλονται στο τελωνείο για τη διεκπεραίωση των διατυπώσεων
 εισαγωγής των προϊόντων δεν συνεπάγεται αφ' εαυτής την ακυρότητα του πιστοποιητικού καταγωγής, εάν αποδει-
 κνύεται δεόντως ότι αυτό το έγγραφο πράγματι αντιστοιχεί στα προσκομισθέντα προϊόντα.
 2. Εμφανή λάθη εκτύπωσης, όπως τα τυπογραφικά λάθη στο πιστοποιητικό καταγωγής δεν θα πρέπει να
 συνεπάγονται την απόρριψη του εν λόγω εγγράφου, αν τα σφάλματα αυτά δεν είναι τέτοια που να δημιουργούν
 αμφιβολίες ως προς την ορθότητα των στοιχείων του σχετικού εγγράφου.
 Άρθρο 30
 Ποσά εκφρασμένα σε ευρώ
 1. Για την εφαρμογή των διατάξεων του άρθρου 21 παράγραφος 1 στοιχείο β) και του άρθρου 26 παρά-
 γραφος 3 στις περιπτώσεις όπου τα προϊόντα τιμολογούνται σε νόμισμα άλλο από το ευρώ, το ισόποσο των
 εθνικών νομισμάτων κρατών μελών της Κοινότητας, της Ελβετίας και των άλλων χωρών που αναφέρονται στα
 άρθρα 3 και 4 σε ευρώ καθορίζεται ετησίως από κάθε μια από τις ενδιαφερόμενες χώρες.
 2. Οι αποστολές υπάγονται στις ευνοϊκές διατάξεις του άρθρου 21 παράγραφος 1 στοιχείο β) ή του άρθρου
 26 παράγραφος 3 με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει
 καθορίσει η σχετική χώρα.
 3. Τα ποσά που εκφράζονται στο εθνικό νόμισμα μιας συγκεκριμένης χώρας, είναι ισοδύναμα με την αντίστοιχη
 αξία, στο εθνικό νόμισμα αυτής της χώρας, του ευρώ, την πρώτη εργάσιμη ημέρα του Οκτωβρίου. Τα ποσά
 ανακοινώνονται στην Ευρωπαϊκή Επιτροπή μέχρι τις 15 Οκτωβρίου και ισχύουν από την 1η Ιανουαρίου του
 επομένου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά.
 ---pagebreak--- L 352/36 EL Επίσημη Εφημερίδα της Ευρωπαϊκής Ένωσης 27.11.2004
 4. Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη
 μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί
 να διαφέρει από το ποσό που προκύπτει από τη μετατροπή κατά περισσότερο από 5 %. Κάθε χώρα μπορεί να
 διατηρεί αμετάβλητο το ισόποσο ποσού εκφρασμένου σε ευρώ στο εθνικό της νόμισμα, εφόσον κατά τη στιγμή της
 ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού πριν από τη
 στρογγυλοποίηση οδηγεί σε αύξηση μικρότερη από 15 % του ισόποσου σε εθνικό νόμισμα. Το ισόποσο σε εθνικό
 νόμισμα μπορεί να διατηρείται αμετάβλητο,


text:
αν η μετατροπή δεν οδηγεί σε μείωση της ισοδύναμης αξίας.
 5. Τα ποσά που εκφράζονται σε ευρώ επανεξετάζονται από την μεικτή επιτροπή μετά από αίτηση της Κοινό-
 τητας ή της Ελβετίας. Κατά τη διενέργεια της εν λόγω επανεξέτασης, η μεικτή επιτροπή εξετάζει αν επιδιώκεται η
 διατήρηση των συνεπειών των σχετικών ορίων με πραγματικούς όρους. Για το σκοπό αυτό, μπορεί να αποφασίσει
 να τροποποιήσει τα ποσά που εκφράζονται σε ευρώ.
 ΤΙΤΛΟΣ VI
 ΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ
 Άρθρο 31
 Αμοιβαία συνδρομή
 1. Οι τελωνειακές αρχές των κρατών μελών της Κοινότητας και της Ελβετίας κοινοποιούν αμοιβαία, μέσω της
 Ευρωπαϊκής Επιτροπής, τα υποδείγματα των αποτυπωμάτων των σφραγίδων που χρησιμοποιούν οι υπηρεσίες τους
 για την έκδοση των πιστοποιητικών κυκλοφορίας εμπορευμάτων EUR.1 καθώς και τις διευθύνσεις των τελωνειακών
 αρχών που είναι αρμόδιες για τον έλεγχο των εν λόγω πιστοποιητικών και των δηλώσεων τιμολογίου.
 2. Για να διασφαλιστεί η ορθή εφαρμογή του παρόντος πρωτοκόλλου, η Κοινότητα και η Ελβετία παρέχουν
 αμοιβαία συνδρομή, μέσω των αρμοδίων τελωνειακών υπηρεσιών, για τον έλεγχο της γνησιότητας των πιστοποιη-
 τικών κυκλοφορίας EUR.1 ή των δηλώσεων τιμολογίου και της ακρίβειας των πληροφοριών που περιέχονται σ'
 αυτά τα έγγραφα.
 Άρθρο 32
 Έλεγχος των πιστοποιητικών καταγωγής
 1. Ο μεταγενέστερος έλεγχος των πιστοποιητικών καταγωγής πραγματοποιείται δειγματοληπτικά ή κάθε φορά
 που οι τελωνειακές αρχές της χώρας εισαγωγής έχουν βάσιμες αμφιβολίες ως προς τη γνησιότητα τέτοιων
 εγγράφων, το χαρακτήρα καταγωγής των σχετικών προϊόντων ή την τήρηση των λοιπών όρων του παρόντος
 πρωτοκόλλου.
 2. Για την εφαρμογή των διατάξεων της παραγράφου 1, οι τελωνειακές αρχές της χώρας εισαγωγής οφείλουν
 να επιστρέφουν το πιστοποιητικό κυκλοφορίας εμπορευμάτων EUR.1 και το τιμολόγιο, αν έχει υποβληθεί, τη
 δήλωση τιμολογίου ή αντίγραφο των εν λόγω εγγράφων στις τελωνειακές αρχές της χώρας εξαγωγής, αναφέρο-
 ντας, όπου κρίνεται σκόπιμο, τους λόγους που δικαιολογούν την έρευνα. Προς επίρρωση της αίτησής τους για
 έλεγχο, αυτές παρέχουν όλα τα έγγραφα και όλες τις πληροφορίες που έχουν συγκεντρώσει και που δικαιολογούν
 την υποψία ότι οι μνείες που αναγράφονται στο πιστοποιητικό καταγωγής είναι ανακριβείς.
 3. Ο έλεγχος διενεργείται από τις τελωνειακές αρχές της χώρας εξαγωγής. Για το σκοπό αυτό, αυτές έχουν το
 δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών
 βιβλίων του εξαγωγέα καθώς και οποιονδήποτε άλλο έλεγχο κρίνουν αναγκαίο.
 4. Αν οι τελωνειακές αρχές της χώρας εισαγωγής αποφασίσουν να αναστείλουν την προτιμησιακή μεταχείριση
 για τα συγκεκριμένα προϊόντα, εν αναμονή των αποτελεσμάτων του ελέγχου, οφείλουν να επιτρέψουν στον
 εισαγωγέα να παραλάβει τα προϊόντα υπό τον όρο επιβολής κάθε προληπτικού μέτρου το οποίο κρίνεται απα-
 ραίτητο.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/37
 5. Οι τελωνειακές αρχές που ζητούν τη διενέργεια του ελέγχου πρέπει να ενημερώνονται για τα αποτελέσματα
 του ελέγχου αυτού το ταχύτερο δυνατό. Τα εν λόγω αποτελέσματα πρέπει να ορίζουν σαφώς αν τα έγγραφα είναι
 γνήσια και αν τα σχετικά προϊόντα μπορούν πράγματι να θεωρηθούν ως προϊόντα καταγωγής Κοινότητας, Ελβετίας
 ή μιας από τις άλλες χώρες που αναφέρονται στα άρθρα 3 και 4 και ότι πληρούν τις λοιπές απαιτήσεις του
 παρόντος πρωτοκόλλου.
 6. Εάν, σε περίπτωση εύλογων αμφιβολιών, δεν δοθεί


text:
απάντηση εντός δέκα μηνών από την ημερομηνία
 υποβολής της αίτησης ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση
 της αυθεντικότητας του εν λόγω εγγράφου ή την πραγματική καταγωγή των προϊόντων, οι αιτούσες τελωνειακές
 αρχές αρνούνται, εκτός εκτάκτων περιστάσεων, το ευεργέτημα των προτιμήσεων.
 Άρθρο 33
 Διακανονισμός διαφορών
 Όταν προκύπτουν διαφορές στο πλαίσιο των διαδικασιών ελέγχου του άρθρου 32, οι οποίες δεν μπορούν να
 ρυθμιστούν μεταξύ των τελωνειακών αρχών που έχουν ζητήσει τον έλεγχο και των τελωνειακών αρχών που είναι
 υπεύθυνες για τη διενέργειά του ή όταν προκύπτουν δυσχέρειες ως προς την ερμηνεία του παρόντος πρωτοκόλ-
 λου, υποβάλλονται προς εξέταση στη μεικτή επιτροπή.
 Σε κάθε περίπτωση, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευ-
 θετούνται βάσει της νομοθεσίας της εν λόγω χώρας.
 Άρθρο 34
 Κυρώσεις
 Επιβάλλονται κυρώσεις σε κάθε πρόσωπο το οποίο συντάσσει αυτοπροσώπως ή δι' αντιπροσώπου έγγραφο το
 οποίο περιέχει εσφαλμένες πληροφορίες, με σκοπό την επίτευξη προτιμησιακής μεταχείρισης για τα προϊόντα.
 Άρθρο 35
 Ελεύθερες ζώνες
 1. Η Κοινότητα και η Ελβετία προβαίνουν σε όλες τις απαραίτητες ενέργειες προκειμένου να διασφαλίσουν ότι
 τα προϊόντα, που διακινούνται υπό την κάλυψη πιστοποιητικού καταγωγής και παραμένουν κατά τη διάρκεια της
 μεταφοράς τους σε ελεύθερη ζώνη στο έδαφός τους, δεν αντικαθίστανται από άλλα εμπορεύματα ούτε υποβάλλο-
 νται σε επεξεργασίες άλλες από τις συνήθεις εργασίες που αποβλέπουν να εμποδίσουν τη φθορά τους.
 2. Κατά παρέκκλιση της παραγράφου 1, όταν προϊόντα καταγωγής της Κοινότητας ή της Ελβετίας εισάγονται
 σε ελεύθερη ζώνη υπό την κάλυψη πιστοποιητικού καταγωγής και υφίστανται επεξεργασία ή μεταποίηση, οι
 ενδιαφερόμενες αρχές εκδίδουν νέο πιστοποιητικό κυκλοφορίας EUR.1, εφόσον το ζητήσει ο εξαγωγέας, αν η
 επεξεργασία ή η μεταποίηση είναι σύμφωνες με τις διατάξεις του παρόντος πρωτοκόλλου.
 ΤΙΤΛΟΣ VII
 ΘΕΟΥΤΑ ΚΑΙ ΜΕΛΙΛΙΑ
 Άρθρο 36
 Εφαρμογή του πρωτοκόλλου
 1. Ο όρος «Κοινότητα» που χρησιμοποιείται στο άρθρο 2 δεν καλύπτει τη Θέουτα και τη Μελίλια.
 2. Προϊόντα καταγωγής Ελβετίας, όταν εισάγονται στη Θέουτα ή τη Μελίλια, εμπίπτουν από κάθε άποψη στο
 ίδιο τελωνειακό καθεστώς με αυτό που εφαρμόζεται στα προϊόντα καταγωγής του τελωνειακού εδάφους της
 Κοινότητας βάσει του πρωτοκόλλου 2 της πράξης προσχώρησης του Βασιλείου της Ισπανίας και της Πορτογα-
 λικής Δημοκρατίας στις Ευρωπαϊκές Κοινότητες. Η Ελβετία παρέχει στις εισαγωγές προϊόντων που καλύπτονται
 από τη συμφωνία και κατάγονται από τη Θέουτα και Μελίλια, το ίδιο τελωνειακό καθεστώς με αυτό που παρέχει
 σε προϊόντα που εισάγονται και κατάγονται από την Κοινότητα.
 ---pagebreak--- L 352/38 EL Επίσημη Εφημερίδα της Ευρωπαϊκής Ένωσης 27.11.2004
 3. Για την εφαρμογή της παραγράφου 2, όσον αφορά τα προϊόντα καταγωγής Θέουτας και Μελίλιας, το παρόν
 πρωτόκολλο εφαρμόζεται mutatis mutandis, με την επιφύλαξη των ειδικών όρων που καθορίζονται στο άρθρο 37.
 Άρθρο 37
 Ειδικοί όροι
 1. Εφόσον μεταφέρθηκαν απευθείας σύμφωνα με τις διατάξεις του άρθρου 13, τα ακόλουθα θεωρούνται ως:
 1. προϊόντα καταγωγής Θέουτας και Μελίλιας:
 α) τα προϊόντα που παράγονται εξ ολοκλήρου στη Θέουτα και στη Μελίλια·
 β) τα προϊόντα τα παραγόμενα στη Θέουτα και στη Μελίλια, για την κατασκευή των οποίων χρησιμοποιήθηκαν
 προϊόντα άλλα από αυτά που αναφέρονται στο στοιχείο α), υπό την προϋπόθεση ότι:
 i) έχουν


text:
υποβληθεί σε επαρκείς επεξεργασίες ή μεταποιήσεις κατά την έννοια του άρθρου 6 του παρόντος
 πρωτοκόλλου,
 ή
 ii) τα εν λόγω προϊόντα κατάγονται από την Ελβετία ή την Κοινότητα εφόσον έχουν υποβληθεί σε
 επεξεργασίες ή μεταποιήσεις πέραν αυτών που αναφέρονται στο άρθρο 7.
 2. τα προϊόντα που παράγονται στην Ελβετία:
 α) τα προϊόντα που παράγονται εξ ολοκλήρου στην Ελβετία·
 β) τα προϊόντα που παράγονται στην Ελβετία στην κατασκευή των οποίων χρησιμοποιήθηκαν προϊόντα εκτός
 αυτών του σημείου α), υπό την προϋπόθεση ότι:
 i) έχουν υποβληθεί σε επαρκείς επεξεργασίες ή μεταποιήσεις κατά την έννοια του άρθρου 6 του παρόντος
 πρωτοκόλλου·
 ή
 ii) τα εν λόγω προϊόντα κατάγονται από τη Θέουτα ή τη Μελίλια ή την Κοινότητα εφόσον έχουν υποβληθεί
 σε επεξεργασίες ή μεταποιήσεις πέραν αυτών που αναφέρονται στο άρθρο 7.
 2. Η Θέουτα και η Μελίλια θεωρούνται ως ενιαίο έδαφος.
 3. Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράψει τις μνείες «Ελβετία» και
 «Θέουτα και Μελίλια» στη θέση 2 του πιστοποιητικού κυκλοφορίας εμπορευμάτων EUR.1 ή στις δηλώσεις
 τιμολογίου. Επιπροσθέτως, στην περίπτωση προϊόντων, καταγωγής Θέουτας και Μελίλιας, τούτο πρέπει να ανα-
 γράφεται στο πλαίσιο 4 του πιστοποιητικού κυκλοφορίας εμπορευμάτων EUR.1 ή στις δηλώσεις τιμολογίου.
 4. Οι ισπανικές τελωνειακές αρχές αναλαμβάνουν να διασφαλίσουν την εφαρμογή του παρόντος πρωτοκόλλου
 στη Θέουτα και Μελίλια.
 ΤΙΤΛΟΣ VIII
 ΤΕΛΙΚΕΣ ΔΙΑΤΑΞΕΙΣ
 Άρθρο 38
 Τροποποιήσεις του πρωτοκόλλου
 Η μεικτή επιτροπή μπορεί να αποφασίσει να τροποποιήσει τις διατάξεις του παρόντος πρωτοκόλλου.
 ---pagebreak--- 27.11.2004 EL Επίσημη Εφημερίδα της Ευρωπαϊκής Ένωσης L 352/39
 ΠΑΡΑΡΤΗΜΑ Ι
 ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΟΝ ΠΙΝΑΚΑ ΤΟΥ ΠΑΡΑΡΤΗΜΑΤΟΣ II
 Σημείωση 1:
 Ο πίνακας αναφέρει τους όρους που απαιτούνται για να θεωρηθούν όλα τα προϊόντα επαρκώς επεξεργασθέντα ή μεταποιηθέντα
 κατά την έννοια του άρθρου 6 του πρωτοκόλλου.
 Σημείωση 2:
 2.1. Στις δύο πρώτες στήλες του πίνακα περιγράφεται το παραγόμενο προϊόν. Η πρώτη στήλη αναφέρει τον αριθμό της
 δασμολογικής κλάσης ή του κεφαλαίου του εναρμονισμένου συστήματος και η δεύτερη στήλη την περιγραφή των
 εμπορευμάτων που αντιστοιχεί σε αυτή την κλάση ή κεφάλαιο. Για κάθε ένδειξη που περιλαμβάνεται στις δύο πρώτες
 στήλες, παρέχεται ένας κανόνας στις στήλες 3 ή 4. Όταν, σε ορισμένες περιπτώσεις, του αριθμού της πρώτης στήλης
 προηγείται η ένδειξη «ex», αυτό σημαίνει ότι οι κανόνες στις στήλες 3 ή 4 εφαρμόζονται μόνο για το τμήμα της κλάσης ή
 του κεφαλαίου όπως περιγράφεται στη στήλη 2.
 2.2. Όταν στη στήλη 1 συγκεντρώνονται περισσότεροι αριθμοί κλάσεων ή όταν στη στήλη αυτή αναφέρεται ένας αριθμός
 κεφαλαίου και, κατά συνέπεια, τα προϊόντα που περιλαμβάνονται στη στήλη 2 περιγράφονται με γενικούς όρους, οι
 σχετικοί κανόνες που αναφέρονται στις στήλες 3 ή 4 εφαρμόζονται σε όλα τα προϊόντα τα οποία, στο πλαίσιο του
 εναρμονισμένου συστήματος, κατατάσσονται σε διάφορες κλάσεις του εν λόγω κεφαλαίου ή σε οποιαδήποτε από τις
 κλάσεις που εμφανίζονται μαζί στη στήλη 1.
 2.3. Όταν υπάρχουν διάφοροι κανόνες στον παρόντα πίνακα που εφαρμόζονται σε διάφορα προϊόντα της ίδιας δασμολογικής
 κλάσης, κάθε εδάφιο περιέχει την περιγραφή εκείνου του τμήματος της κλάσης που καλύπτεται από τους κανόνες που
 αναφέρονται παραπλεύρως στις στήλες 3 ή 4.
 2.4. Όταν για κάποιο στοιχείο στις δύο πρώτες στήλες